
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 10 

18 Ιανουάριου 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 16 

Ελάχιστες προδιαγραφές ασφάλειας και υγείας 
στους χώρους εργασίας σε συμμόρφωση με την 
οδηγία 89/654/ΕΟΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. των άρθρων 1 (παράγραφοι 1, 2, 3, 4 και 5) και 3 
του ν. 1338/83 "Εφαρμογή του κοινοτικού δικαίου” 
(34/Α) όπως τροποποιήθηκαν αντίστοιχα με το άρθρο 
6 του ν. 1440/84 “Συμμετοχή της Ελλάδας στο κεφά¬ 
λαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητος Άνθρακος και Χάλυβος 
και του Οργανισμού Εφοδιασμού ΕυΠΑΤΟΜ" (70/Α) 
και με το άρθρο 65 του ν. 1892/90 “Για τον εκσυγχρο¬ 
νισμό και την ανάπτυξη και άλλες διατάξεις" (101/Α) 
και 

β. της παραγράφου 2 του άρθρου δευτέρου του 
ν.2077/92 "Κύρωση της συνθήκης για την Ευρωπαϊκή 
Ένωση και των σχετικών πρωτοκόλλων και δηλώσεων 
που περιλαμβάνονται στην τελική Πράξη" (136/Α). 

2. Τις διατάξεις των άρθρων 1 (παράγραφος 3) και 36 
του ν. 1568/85 “Υγιεινή και ασφάλεια των εργαζομέ¬ 
νων" (177/Α). 

3. Τις διατάξεις του άρθρου 39 του ν. 1836/89 (79/Α) 
“Προώθηση της απασχόλησης και της επαγγελματι¬ 
κής κατάρτισης και άλλες διατάξεις". 

4. Τις διατάξεις του άρθρου 26 του ν. 2224/94 
“Ρύθμιση θεμάτω^ εργασίας, συνδικαλιστικών δικαιω¬ 
μάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποτττευο- 
μένων από αυτό νομικών προσώπων και άλλες διατά¬ 
ξεις” (112/Α) 

5. Τις διατάξεις του Ν.1577/1985 “Γενικός 
Οικοδομικός Κανονισμός” (210/Α). 

6. Την αριθ. 150/16-10-95 απόφαση του πρωθυπουρ¬ 
γού "Ανάθεση αρμοδιοτήτων στον Αναπληρωτή 
Υπουργό Εσωτερικών, Δημόσιας Διοίκησης και 
ΑποκέντρωσηςΧαράλαμπο Καστανίδη" (860/Β) 

7. Την αριθ. Δ15/Φ19/ 19143/22-9-95 Κοινή απόφαση 


του Πρωθυπουργού και του Υπουργού Βιομηχανίας 
Ενέργειας και Τεχνολογίας "Ανάθεση αρμοδιοτήτων 
στον Υφυπουργό Βιομηχανίας Ενέργειας και 
Τεχνολογίας Κωνσταντίνο Βρεττό" (821/Β) 

8. Την αριθμ. 91130/1968/1994 κοινή Απόφαση του 
Πρωθυπουργού και του Υπουργού Περιβάλλοντος, 
Χωροταξίας και Δημοσίων Έργων “Ανάθεση αρμοδιο¬ 
τήτων στην Υφυπουργό Περιβάλλοντος, Χωροταξίας 
και Δημοσίων Έργων Ελισάβετ Παπαζώη” (878/Β). 

9. Την αριθμ. 6/19-4-1995 γνώμη του Συμβουλίου 
Υγιεινής και Ασφάλειας της Εργασίας. 

10. Τις διατάξεις του άρθρου 29Α τρυ ν. 1558/85 
"Κυβέρνηση και Κυβερνητικά Όργανα" (137/Α), που 
προστέθηκε με το άρθρο 27 του ν. 2081/92 “Ρύθμιση 
του θεσμού των Επιμελητηρίων κλπ." (154/Α). 

11. Ότι με την εφαρμογή των διατάξεων του παρό¬ 
ντος δεν θα προκληθεί πρόσθετη δαπάνη σε βάρος 
του προϋπολογισμού του Υπουργείου Εργασίας και 
Κοινωνικών Ασφαλίσεων ή του κρατικού προϋπολογι¬ 
σμού ή προϋπολογισμού ΝΠΔΔ, δεδομένου ότι οι 
δαπάνες εντάσσονται στα πλαίσια των ήδη εγκεκριμέ¬ 
νων προϋπολογισμών για την εφαρμογή των διατάξε¬ 
ων του άρθρου 39 του ν. 1836/89, ο οποίος έχει επε- 
κταθεί και στο Δημόσιο. 

12. Τις αριθμ. 538/95, 5/96 γνωμοδοτήσεις του 
Συμβουλίου Επικράτειας, μετά από πρόταση των 
Υπουργών, Εθνικής Οικονομίας, Οικονομικών, 
Εργασίας και Κοινωνικών Ασφαλίσεων, Υγείας και 
Πρόνοιας, Βιομηχανίας Ενέργειας και Τεχνολογίας, 
του Αναπληρωτή Υπουργού Εσωτερικών, Δημόσιας 
Διοίκησης και Αποκέντρωσης και των Υφυπουργών 
Βιομηχανίας Ενέργειας και Τεχνολογίας και 
Περιβάλλοντος, Χωροταξίας και Δημοσίων Έργων 
αποφασίζουμε: 

ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Σκοπός-Ανπκείμενο - Πεδίο εφαρμογής 

1. Σκοπός του παρόντος προεδρικού διατάγματος 
είναι η προσαρμογή της Ελληνικής νομοθεσίας περί 

υγιεινής και ασφάλειας των εργαζομένων προς τις 
διατάξεις της οδηγίας 89/654/ΕΟΚ του Συμβουλίου 
της 30ης Νοεμβρίου 1989 (ΕΕΙ_ 393/30-12-89) 
“Σχετικά με τις ελάχιστες προδιαγραφές ασφάλειας 
και υγείας στους χώρους εργασίας" (πρώτη ειδική 
οδηγία κατά την έννοια του άρθρου 16 (παράγρφος 
1) της οδηγίας 89/391/ΕΟΚ). 

2 Το παρόν προεδρικό διάταγμα καθορίζει τις ελάχι¬ 
στες προδιαγραφές ασφάλειας και υγείας στους 
χώρους εργασίας, όπως αστοί ορίζονται στο άρθρο 2 
του παρόντος διατάγματος. Οι διατάξεις του εφαρμό¬ 
ζονται επιπλέον: 

α. Των γενικών διατάξεων για την υγιεινή και την 
ασφάλεια της εργασίας 

β. Των γενικών και ειδικών πολεοδομικών διατάξεων 
και ειδικών προδιαγραφών λειτουργίας. 

3. Οι διατάξεις του παρόντος διατάγματος εφαρμόζο¬ 
νται σε όλες τις επιχειρήσεις, εκμεταλλεύσεις και 
εργασίες του ιδιωτικού και του δημόσιου τομέα, ανε¬ 
ξαρτήτως κλάδου οικονομικής δραστηριότητας στον 
οποίο κατατάσσονται. 

4. Για την εφαρμογή του παρόντος διατάγματος στο 
Δημόσιο, τα ΝΠΔΔ και ΟΤΑ ισχύουν και οι ιδιαίτερες 
ρυθμίσεις της ΚΥΑ 88555/3293/88 “Υγιεινή και ασφά¬ 
λεια του προσωπικού του Δημοσίου, των ΝΠΔΔ και 
των ΟΤΑ” (721/Β) που κυρώθηκε με το άρθρο 39 του 
ν. 1636/89 “Προώθηση της απασχόλησης και της 
επαγγελματικής κατάρτισης και άλλες διατάξεις” 
(79/Α) . 

5. Οι διατάξεις του παρόντος διατάγματος δεν εφαρ¬ 
μόζονται: 

α. Στα μέσα μεταφορών που χρησιμοποιούνται εκτός 
της επιχείρησης ή/και της εγκατάστασης καθώς και 
στους χώρους εργασίας εντός των μέσων μεταφο¬ 
ράς. 

β. Στα προσωρινά ή κινητά εργοτάξια, 
γ. Στις εξορυκτικές βιομηχανίες, 
δ. Στα αλιευτικά σκάφη. 

ε. Στους αγρούς, στα δάση και σε άλλες εκτάσεις που 
αποτελούν μέρος γεωργικής ή δασικής επιχείρησης, 
αλλά τα οποία βρίσκονται εκτός της οικοδομημένης 
ζώνης της επιχείρησης αυτής. 

Άρθρο 2 
Ορισμοί 

Για την εφαρμογή των διατάξεων του παρόντος δια¬ 
τάγματος νοούνται ως: 

1. Χώροι εργασίας: Οι χώροι που προορίζονται να 
περιλάβουν θέσεις εργασίας μέσα στα κτίρια της επι¬ 
χείρησης ή/και της εγκατάστασης, περιλαμβανομένου 
και κάθε άλλου μέρους στην περιοχή της επιχείρησης 
ή/και της εγκατάστασης όπου ο εργαζόμενος έχει 
πρόσβαση στα πλαίσια της εργασίας του. 

2. Εργαζόμενος: Κάθε πρόσωπο που απασχολείται 
από έναν εργοδότη με οποιαδήποτε σχέση εργασίας, 
συμπεριλαμβανομένων των ασκουμένων και των 
μαθητευομένων, εκτός από το οικιακό υπηρετικό προ¬ 
σωπικό. 

3. Εργοδότης: Κάθε φυσικό ή νομικό πρόσωπο, το 
οποίο συνδέεται με σχέση εργασίας με τον εργαζόμε¬ 
νο και έχει την ευθύνη για την επιχείρηση ή/ και την 
εγκατάσταση. 

4. Εκπρόσωπος των εργαζομένων: Κάθε εκλεγμένο 


άτομο, με ειδική αρμοδιότητα σε θέματα προστασίας 
της ασφάλειας και της υγείας των εργαζομένων σύμ¬ 
φωνα με τα άρθρα 2 και 3 του ν. 1568/85 και τα 
άρθρα 1,2,3,4 και 5 του ν. 1767/88 "Συμβούλια εργα¬ 
ζομένων και άλλες εργατικές διατάξεις - κύρωση της 
135 Διεθνούς Σύμβασης Εργασίας” (63/Α), καθώς και 
σύμφωνα με τις ισχύουσες διατάξεις, για να εκπρο¬ 
σωπεί τους εργαζόμενους, όσον αφορά τα ζητήματα 
προστασίας της ασφάλειας και της υγείας κατά την 
εργασία. 

ΚΕΦΑΛΑΙΟ Β’ 

ΥΠΟΧΡΕΩΣΕΙΣ ΤΩΝ ΕΡΓΟΔΟΤΩΝ 

Άρθρο 3 

Χώροι εργασίας που χρησιμοποιούνται 
για πρώτη φορά 

Οι χώροι εργασίας που χρησιμοποιούνται για πρώτη 
φορά μετά την 31η Δεκεμβρίου 1994 πρέπει να ικανο¬ 
ποιούν τις ελάχιστες προδιαγραφές ασφάλειας και 
υγείας που περιέχονται στο παράρτημα I του άρθρου 
10 του παρόντος διατάγματος. 

Άρθρο 4 

Χώροι εργασίας που έχουν ήδη χρησιμοποιηθεί 

Οι χώροι εργασίας που έχουν χρησιμοποιηθεί ήδη 
πριν από την 1η Ιανουάριου 1995 πρέπει να πληρούν 
τις ελάχιστες προδιαγραφές ασφάλειας και υγείας 
που περιέχονται στο παράρτημα II του άρθρου 10 του 
παρόντος διατάγματος, το αργότερο τρία έτη μετά 
την ημερομηνία αυτή. 

Άρθρο 5 

Μεταβολές των χώρων εργασίας 

Στην περίπτωση που οι χώροι εργασίας υφίστανται 
μετά την 31η Δεκεμβρίου 1994, μεταβολές, επεκτά¬ 
σεις ή/και μετατροπές, ο εργοδότης λαμβάνει τα απα¬ 
ραίτητα μέτρα ούτως ώστε οι παραπάνω μεταβολές, 
επεκτάσεις ή/και μετατροπές να είναι σύμφωνες με 
τις αντίστοιχες ελάχιστες προδιαγραφές που περιέχο- 
νται στο παράρτημα I του άρθρου 10 του παρόντος 
διατάγματος. 

Άρθρο 6 

Βεβαίωση - Γνωστοποίηση 

1 .Αναπόσπαστο τμήμα των δικαιλογητικών που υπο¬ 
βάλλονται στις αρμόδιες πολεοδομικές υπηρεσίες για 
την έκδοση ή αναθεώρηση οικοδομικής αδείας σύμ¬ 
φωνα με τις διατάξεις για τον τρόπο έκδοσης οικοδο¬ 
μικών αδειών θα αποτελεί και βεβαίωση του μελετητή, 
ότι κατά τα στάδια σύλληψης, επεξεργασίας και εκπό¬ 
νησης της μελέτης του έργου έλαβε υπόψη του, τις 
ελάχιστες προδιαγραφές ασφάλειας και υγείας που 
περιέχονται στο παράρτημα I του άρθρου 10 του 
παρόντος διατάγματος, Προκειμένου για δημόσια 
έργα και εφόσον δεν απαιτείται έκδοση οικοδομικής 
αδείας, η δήλωση του μελετητή αποτελεί τμήμα της 
τεχνικής μελέτης που υποβάλλεται για έγκριση. 

2. Η υποχρέωση της προηγουμένης παραγράφου 
εφαρμόζεται σε όλα τα ειδικά κτίρια και σε όλες τις 
περιπτώσεις κτιρίων που έχουν ή ενδέχεται να έχουν 
χώρους εργασίας. 

3. Πριν την έναρξη λειτουργίας επιχειρήσεων σε 
χώρους εργασίας που χρησιμοποιούνται για πρώτη 
φορά ή σε χώρους που υπέστησαν μεταβολές, επε¬ 
κτάσεις ή/ και μετατροπές, ο εργοδότης πρέπει να 
διαβιβάζει στην αρμόδια επιθεώρηση εργασίας σχετι- 

κή γνωστοποίηση στην οποία θα περιέχονται: 

α. Η επωνυμία της επιχείρησης. 

β. Τα στοιχεία του εργοδότη. 

γ. Η ακριβής διεύθυνση της επιχείρησης. 

δ. Ο αριθμός των εργαζομένων και 

ε. Ο προβλεπόμενος χρόνος έναρξης της λειτουργίας 

της επιχείρησης στους εν λόγω χώρους. 

Άρθρο 7 

Γενικές υποχρεώσεις 

Για τη διαφύλαξη της ασφάλειας και της υγείας των 
εργαζομένων, ο εργοδότης πρέπει παράλληλα με τις 
διατάξεις του άρθρου 19 του ν. 1568/85 να φροντίζει: 

1. Να διατηρούνται ελεύθεροι τόσο οι διάδρομοι 
κυκλοφορίας που οδηγούν στις κανονικές εξόδους 
και στις εξόδους κινδύνου, όσο και οι ίδιες οι έξοδοι 
και οι έξοδοι κινδύνου, για να μπορούν να χρησιμο¬ 
ποιούνται ανά πάσα στιγμή. 

2. Για την τεχνική συντήρηση των χώρων εργασίας και 
των εγκαταστάσεων και συστημάτων, και ιδίως όσων 
αναφέρονται στα παραρτήματα I και II του άρθρου 10 
του παρόντος διατάγματος, και για την αποκατάστα¬ 
ση, το συντομότερο δυνατόν, των ελαττωμάτων που 
διαπιστώνονται και που ενδέχεται να βλάψουν την 
υγεία και την ασφάλεια των εργαζομένων. 

3. Γ ια τον τακτικό καθαρισμό των χώρων εργασίας και 
των εγκαταστάσεων και συστημάτων, και ιδίως όσων 
αναφέρονται στο παράρτημα I του άρθρου 10 (παρά¬ 
γραφος 6) και στο παράρτημα I! του άρθρου 10 
(παράγραφος 6) του παρόντος διατάγματος, προκει- 
μένου να εξασφαλίζονται ικανοποιητικές συνθήκες 
υγιεινής. 

4. Γ ια την τακτική συντήρηση και τον έλεγχο λειτουρ¬ 
γίας των εγκαταστάσεων και συστημάτων ασφαλείας, 
που έχουν προορισμό την πρόληψη ή την εξάλειψη 
κινδύνων, και ιδίως όσων αναφέρονται στα παραρτή¬ 
ματα I και II του άρθρου 10 του παρόντος διατάγμα¬ 
τος. 

Άρθρο 8 

Ενημέρωση των εργαζομένων 

Στα πλαίσια της ενημέρωσης των εργαζομένων, σύμ¬ 
φωνα με τις κείμενες διατάξεις, ο εργοδότης λαμβά¬ 
νει τα αναγκαία μέτρα ώστε οι εργαζόμενοι και οι 
εκπρόσωποί τους να ενημερώνονται για όλα τα 
ληπτέα μέτρα όσον αφορά την ασφάλεια και την 
υγεία στους χώρους εργασίας. 

Άρθρο 9 

Διαβούλευση και συμμετοχή των εργαζομένων 

Στα πλαίσια της διαβούλευσης και της συμμετοχής 
των εργαζομένων, σύμφωνα με τις κείμενες διατάξεις, 
οι εργοδότες ζητούν τη γνώμη των εργαζομένων και 
των εκπροσώπων τους και διευκολύνουν τη συμμετο¬ 
χή τους, αναφορικά με τα θέματα που σχετίζονται με 
την εφαρμογή του παρόντος διατάγματος. 

ΚΕΦΑΛΑΙΟ Γ 
ΔΙΑΦΟΡΕΣ ΔΙΑΤΑΞΕΙΣ 

Άρθρο 10 

Προσάρτηση Παραρτημάτων 

Προσαρτώνται και αποτελούν αναπόσπαστο μέρος 
του παρόντος διατάγματος το παράρτημα I που ανα- 
φέρεται στα άρθρα 3, 5,6 και 7 και το παράρτημα II 
που αναφέρεται στα άρθρα 4 και 7 του παρόντος δια¬ 
τάγματος και έχουν ως ακολούθως: 


ΠΑΡΑΡΤΗΜΑ I 

ΕΛΑΧΙΣΤΕΣ ΠΡΟΔΙΑΓΡΑΦΕΣ ΑΣΦΑΛΕΙΑΣ ΚΑΙ 
ΥΓΕΙΑΣ ΓΙΑ ΤΟΥΣ ΧΩΡΟΥΣ ΕΡΓΑΣΙΑΣ ΠΟΥ 
ΧΡΗΣΙΜΟΠΟΙΟΥΝΤΑΙ ΓΙΑ ΠΡΩΤΗ ΦΟΡΑ Ή 
ΥΦΙΣΤΑΝΤΑΙ ΜΕΤΑΒΟΛΕΣ, ΕΠΕΚΤΑΣΕΙΣ Ή/ΚΑΙ 
ΜΕΤΑΤΡΟΠΕΣ ΜΕΤΑ ΤΗΝ 31-12-1994. 

[ άρθρα 3, 5,6 και 7] 

1. Προκαταρκτική παρατήρηση 

Οι υποχρεώσεις που προβλέπονται στο παρόν παράρ¬ 
τημα εφαρμόζονται κάθε φορά που το απαιτούν τα 
χαρακτηριστικά του χώρου εργασίας ή της δραστη¬ 
ριότητας, οι περιστάσεις ή ο κίνδυνος. 

2. Σταθερότητα, στερεότητα, αντοχή και ευστάθεια 

Τα κτίρια που στεγάζουν χώρους εργασίας πρέπει να 
έχουν δομή, στερεότητα, αντοχή και ευστάθεια ανά¬ 
λογες με το είδος της χρήσης τους και να έχουν 
κατασκευασθεί σύμφωνα με τις διατάξεις του 
Κτιριοδομικού Κανονισμού και όλων των Δομικών 
Κανονισμών (Αντισεισμικός, Οπλισμένου 

Σκυροδέματος, Φορτίσεων κ,λ.π.) 

3. Ηλεκτρική εγκατάσταση. 

3.1. Η ηλεκτρική εγκατάσταση σε κάθε περίπτωση 

πρέπει να είναι σύμφωνη με τις διατάξεις του 
"Κανονισμού Εσωτερικών Ηλεκτρικών 

Εγκαταστάσεων". 

3.2. Η εκτέλεση ηλεκτρικών εγκαταστάσεων, η επίβλε¬ 
ψη της λειτουργίας τους και η συντήρηση τους γίνε¬ 
ται μόνον από πρόσωπα τα οποία έχουν τα απαραίτη¬ 
τα προσόντα, σύμφωνα με τις ισχύουσες διατάξεις 
περί Έκτελέσεως, επιβλέψεως και συντηρήσεως ηλε¬ 
κτρολογιών εγκαταστάσεων". 

4. Οδοί διαφυγής και έξοδοι κινδύνου. 

4.1. Για τις οδούς διαφυγής και εξόδους κινδύνου 
εφαρμόζονται: 

4.1.1. Ο ν.1568/85 άρθρο 18. 

4.1.2. Το π.δ. 71/88 "Κανονισμός Παθητικής 
Πυροπροστασίας Κτιρίων “ (32/Α). 

4.1.3. Όλες οι διατάξεις που αφορούν γενικά οδούς 
διαφυγής, εξόδους κινδύνου ή προστατευόμενες δια¬ 
βάσεις και περιέχονται στα διατάγματα περί ειδικών 
κτιρίων ή περί κατεδαφίσεων καθώς και στους 
Κανονισμούς Πυρασφαλείας, στον Κτιριοδομικό 
Κανονισμό κ.λ.π. 

4.2. Επί πλέον των ανωτέρω ισχύουν και τα ακόλουθα: 

4.2.1. Οι οδοί διαφυγής και οι έξοδοι κινδύνου πρέπει 
να διατηρούνται ελεύθερες και να οδηγούν από τον 
συντομότερο δρόμο στο ύπαιθρο ή σε ασφαλή περιο¬ 
χή· 

4.2.2. Σε περίπτωση κινδύνου όλες οι θέσεις εργασίας 
πρέπει να μπορούν να εκκενώνονται από τους εργα¬ 
ζόμενους γρήγορα και με συνθήκες πλήρους ασφά¬ 
λειας. 

4.2.3. Ο αριθμός, η κατανομή και οι διαστάσεις των 
οδών και εξόδων κινδύνου εξαρτώνται από την 
χρήση, τον εξοπλισμό και τις διαστάσεις των χώρων 
εργασίας καθώς και το μέγιστο αριθμό των ατόμων 
που μπορεί να βρίσκονται στους χώρους αυτούς. 

4.2.4. Οι θύρες κινδύνου πρέπει να ανοίγουν προς τα 
έξω. 

4.2.5. Οι θύρες κινδύνου δεν πρέπει να είναι κλειστές 
με τρόπο που να μην μπορεί να τις ανοίξει εύκολα και 

αμέσως κάθε πρόσωπο που θα χρειαστεί τυχόν να τις 
χρησιμοποιήσει σε περίπτωση ανάγκης. 

4.2.6. Απαγορεύεται να προορίζονται ειδικά σαν 
θύρες κινδύνου οι συρόμενες και οι περιστρεφόμε¬ 
νες θύρες. 

4.2.7. Οι ειδικές οδοί διαφυγής και οι έξοδοι κινδύνου 
πρέπει επίσης να επισημαίνονται σύμφωνα με το 
π.δ. 105/95 "Ελάχιστες προδιαγραφές για την σήμαν¬ 
ση ασφάλειας ή/και υγείας στην εργασία σε συμμόρ¬ 
φωση με την οδηγία 92/58/ΕΟΚ" (67/Α). Η σήμανση 
αυτή πρέπει να τοποθετείται σε κατάλληλα σημεία και 
να είναι διαρκής. 

4.2.8. Οι θύρες κινδύνου δεν πρέπει να κλειδώνονται. 
Οι οδοί διαφυγής και οι έξοδοι κινδύνου, όπως και οι 
διάδρομοι κυκλοφορίας και οι θύρες πρόσβασης σε 
αυτούς, δεν πρέπει να φράσσονται από αντικείμενα, 
ούτως ώστε να μπορούν να χρησιμοποιηθούν ανεμπό¬ 
διστα ανά πάσα στιγμή. 

4.2.9. Σε περίπτωση βλάβης του φωτισμού, οι οδοί 
διαφυγής και οι έξοδοι κινδύνου που χρειάζονται 
φωτισμό πρέπει να διαθέτουν εφεδρικό φωτισμό 
επαρκούς έντασης σύμφωνα με την παράγραφο 9.5. 
του παρόντος παραρτήματος. 

5. Πυρανίχνευση και πυρόσβεση 

5.1. Ανάλογα με τις διαστάσεις και τη χρήση των κτι¬ 
ρίων, τον υπάρχοντα εξοπλισμό, τα φυσικά και χημικά 
χαρακτηριστικά των χρησιμοποιούμενων ουσιών 
καθώς και το μέγιστο αριθμό των ατόμων που μπο¬ 
ρούν να βρίσκονται £κεί, οι χώροι εργασίας πρέπει να 
είναι εφοδιασμένοι με κατάλληλο και επαρκή εξοπλι¬ 
σμό κατάσβεσης της πυρκαγιάς και εφόσον χρειάζε¬ 
ται με πυρανιχνευτές και συστήματα συναγερμού. 

5.2. Ο μη αυτόματος (χειροκίνητος) εξοπλισμός πυρό¬ 
σβεσης πρέπει να είναι ευπρόσιτος και εύχρηστος. 

5.3. Πρέπει επίσης να επισημαίνεται σύμφωνα με το 
π.δ. 105/95 "Ελάχιστες προδιαγραφές για την σήμαν¬ 
ση ασφάλειας ή/και υγείας στην εργασία σε συμμόρ¬ 
φωση με την οδηγία 92/58/ΕΟΚ" (67/Α). Η σήμανση 
αυτή πρέπει να τοποθετείται σε κατάλληλα σημεία και 
να είναι διαρκής. 

6. Εξαερισμός κλειστών χώρων εργασίας. 

6.1. Στους κλειστούς χώρους εργασίας πρέπει να 
υπάρχει επαρκής νωπός αέρας, λαμβανομένων 
υπόψη των μεθόδων εργασίας και της σωματικής 
προσπάθειας την οποία καταβάλουν οι εργαζόμενοι. 
Στον κατωτέρω πίνακα αναγράφονται ενδεικτικά οι 
ανάγκες σε παροχή νωπού αέρα, ανα εργαζόμενο και 
ώρα συναρτήσει του είδους της εργασίας. 

Είδος Εργασίας Αέρας σε γτι3/ 

ώρα και εργαζόμενο 

Ως επί το πλείστον καθιστική 20 * 40 

Ως επί το πλείστον 

ελαφριά σωματική 40 + 60 

Ως επί το πλείστον 

βαριά σωματική ^ 65 

6.2. Η ποιότητα του αέρα πρέπει να διασφαλίζεται με 
βάση τις αρχές της υγιεινής. 

6.3. Σε περίπτωση που η ανανέωση του αέρα επιτυγ¬ 
χάνεται με τεχνητά μέσα ή συστήματα (εξαερισμός, 
κλιματισμός) τότε αυτά πρέπει: 

α. Να λειτουργούν συνεχώς. 


β. Να διατηρούνται σε καλή κατάσταση λειτουργίας, 
γ. Κάθε βλάβη του συστήματος να επισημαίνεται 
κατάλληλα από αυτόματη διάταξη ενσωματωμένη στο 
σύστημα ή το μέσο. 

6.4. Εάν χρησιμοποιούνται εγκαταστάσεις κλιματι¬ 
σμού ή μηχανικού εξαερισμού πρέπει να λειτουργούν 
κατά τρόπο ώστε να αποφεύγεται η έκθεση των εργα¬ 
ζομένων σε ενοχλητικά ρεύματα. 

6.5. Αποθέσεις και ρύποι στις εγκαταστάσεις κλιματι¬ 
σμού ή μηχανικού εξαερισμού που ενδέχεται να επι¬ 
φέρουν κίνδυνο για την υγεία των εργαζομένων, λόγω 
μόλυνσης του εισπνεομένου αέρα, πρέπει να περιορί¬ 
ζονται άμεσα. 

7. Απαγωγή παραγόντων 

7.1. Με την επιφύλαξη των διατάξεων του άρθρου 26 
του ν. 1568/85, οι σκόνες, καπνοί, ατμοί και τα αέρια 
που δημιουργούνται στους χώρους εργασίας πρέπει 
κατά περίπτωση να παρακρατούνται ή να απάγονται 
στο σημείο παραγωγής τους με τα κατάλληλα προς 
τούτο μέσα, συστήματα και εγκαταστάσεις, τα οποία 
πρέπει να διατηρούνται σε καλή κατάσταση λειτουρ¬ 
γίας. 

7.2. Οι επιβλαβείς παράγοντες πριν εκδιωχθούν στην 
εξωτερική ατμόσφαιρα, πρέπει να υποβάλλονται σε 
ειδική, ανάλογα με την περίπτωση, επεξεργασία 
(συμπύκνωση, κατακρήμνιση, εξουδετέρωση, μετα¬ 
ποίηση δια πυρός, κλπ.), ώστε να καθίστανται αβλα¬ 
βείς για τους ανθρώπους, τα ζώα και το περιβάλλον. 

8. Θερμοκρασία των χώρων. 

8.1. Οι χώροι εργασίας σε όλη την διάρκεια του ωρα¬ 
ρίου εργασίας πρέπει να έχουν θερμοκρασία ανάλογη 
με την φύση της εργασίας και την σωματική προσπά¬ 
θεια που απαπείται για την εκτέλεσή της, λαμβανομέ¬ 
νων πάντα υπόψη και των κλιματολογικών συνθηκών 
των εποχών του έτους. Περιοχές θέσεων εργασίας 
που βρίσκονται υπό την επίδραση υψηλών θερμοκρα¬ 
σιών που εκλύονται από τις εγκαταστάσεις, πρέπει να 
ψύχονται μέχρι μια ανεκτή θερμοκρασία, όσο αυτό 
είναι πρακτικά δυνατό. 

8.2. Η θερμοκρασία των χώρων ανάπαυσης, υγιεινής, 
εστιατορίων, παροχής πρώτων βοηθειών και των 
φυλακίων πρέπει να ανταποκρίνονται στον ειδικό προ¬ 
ορισμό των χώρων αυτών. 

8.3. Στους χώρους εργασίας που υπάρχουν παράθυ¬ 
ρα και γυάλινα τοιχώματα πρέπει να λαμβάνονται 
μέτρα ώστε να αποφεύγεται ο υπερβολικός ηλιασμός 
λαμβανομένου υπόψη τού είδους της εργασίας και 
της φύσης του χώρου εργασίας. 

8.4. Σε περίπτωση καύσωνα εφαρμόζονται τα ειδικά 
μέτρα που προβλέπονται από τις ισχύουσες διατάξεις 
και τις εγκυκλίους οδηγίες. 

9 . Φωτισμός 

9.1. Οι χώροι εργασίας, διαλείμματος και πρώτων 
βοηθειών πρέπει να έχουν άμεση οπτική επαφή με 
εξωτερικό χώρο, εκτός αν ορίζεται διαφορετικά από 
ειδική διάταξη. Εξαιρούνται οι: 
α, Χώροι εργασίας, στους οποίους τεχνικοί λόγοι 
παραγωγής δεν επιτρέπουν άμεση οπτική επαφή με 
τον εξωτερικό χώρο, 

β. Χώροι εργασίας με επιφάνεια κάτοψης πάνω από 
2000 τετραγωνικά μέτρα, εφόσον υπάρχουν επαρκή 
διαφανή ανοίγματα στην οροφή, 

9.2. Οι εγκαταστάσεις φωτισμού των χώρων εργασίας 
και διαδρόμων κυκλοφορίας κατασκευάζονται ή διευ¬ 
θετούνται με τρόπο ώστε να μη δημιουργούνται κίν¬ 
δυνοι για την ασφάλεια και την υγεία των εργαζομέ¬ 
νων. 

9.3. Ειδικότερα ο τεχνητός φωτισμός πρέπει: 

α. Να είναι ανάλογος με το είδος και την φύση της 
εργασίας. 

β. Να έχει χαρακτηριστικά φάσματος παραπλήσια με 
του φυσικού φωτισμού, 
γ. Να ελαχιστοποιεί τη θάμβωση. 
δ. Να μη δημιουργεί υπερβολικές αντιθέσεις και εναλ¬ 
λαγές φωτεινότητας. 

ε. Να διαχέεται, κατευθύνεται και κατανέμεται σωστά. 

9.4. Οι ανάγκες σε φωτισμό γενικό ή τοπικό ή συνδυα¬ 
σμένο γενικό και τοπικό, καθώς και η ένταση του 
φωτισμού εξαρτώνται από το είδος και τη φύση της 
εργασίας και την οπτική προσπάθεια που απαιτεί. 

9.5. Αν από το είδος απασχόλησης των εργαζομένων 
και τα άλλα ιδιαίτερα χαρακτηριστικά της επιχείρησης 
είναι δυνατό να προκύψουν κίνδυνοι ατυχήματος από 
απρόοπτη διακοπή του γενικού φωτισμού, πρέπει να 
υπάρχει εφεδρικός φωτισμός ασφαλείας. Η ένταση 
του εφεδρικού φωτισμού είναι το 1/100 της έντασης 
του γενικού και οπωσδήποτε όχι μικρότερη από το 1 
λουξ (ΐυχ). 

9.6. Οι διακόπτες του τεχνητού φωτισμού πρέπει να 
είναι εύκολα προσιτοί ακόμα και στο σκοτάδι και να 
είναι τοποθετημένοι κοντά στις εισόδους και εξόδους, 
καθώς και κατά μήκος των διαδρόμων κυκλοφορίας 
και των θυρίδων προσπέλασης. 

10. Δάπεδα, τοίχοι, οροφές και στέγες των χώρων 

10.1. Οι χώροι εργασίας στους οποίους υπάρχουν 
θέσεις εργασίας πρέπει να διαθέτουν επαρκή θερμο¬ 
μόνωση ανάλογα με το είδος της επιχείρησης και τη 
σωματική δραστηριότητα των εργαζομένων. 

10.2. Οι επιφάνειες των δαπέδων, των τοίχων και των 
οροφών στους χώρους πρέπει να μπορούν να υφίστα- 
νται συνήθη και εις βάθος καθαρισμό προκειμένου να 
επιτυγχάνονται κατάλληλες συνθήκες υγιεινής. 

10.3. Δάπεδα 

10.3.1. Τά δάπεδα των χώρων εργασίας πρέπει να 
πληρούν τους παρακάτω γενικούς όρους: 

α. Να είναι σταθερά και στέρεα, 
β. Να μην παρουσιάζουν επικίνδυνες κλίσεις, 
γ. Να μην παρουσιάζουν κινδύνους ολισθήματος 
δ. Να είναι ομαλά και ελεύθερα προσκρούσεων, 
ε Να είναι επαρκούς αντοχής στις κρούσεις, στις τρι¬ 
βές και στα δυναμικά ή στατικά φορτία που δέχονται, 
στ. Να μην δημιουργούν σκόνη λόγω φθοράς, 
ζ. Να έχουν την δυνατότητα εύκολου καθαρισμού και 
συντήρησης. 

10.3.2. Ανάλογα με τους επί μέρους κινδύνους που 
παρουσιάζονται από την παραγωγική διαδικασία, τις 
εγκαταστάσεις και την χρήση τους και την αποθήκευ¬ 
ση υλικών, τα δάπεδα των χώρων εργασίας πρέπει να 
πληρούν και τους παρακάτω όρους: 

α. Να διαθέτουν κατάλληλο σύστημα αποχέτευσης 
{π.χ. κλίση, φρεάτια, κανάλια κλπ.), εφόσον πρέπει να 
πλένονται με άφθονο νερό ή υπάρχουν νερά λόγω 
της παραγωγικής διαδικασίας. 

β. Να έχουν επαρκή αντοχή όπου υπάρχει κίνδυνος 


από καυστικές ή διαβρωτικές ουσίες, 
γ. Να είναι αδιαπότιστα όπου το απαιτούν λόγοι υγιει¬ 
νής. 

δ. Να είναι πυράντοχα όπου υπάρχει κίνδυνος λόγω 
δημιουργίας σπινθήρων ή χρήση φλόγας, 
ε. Να είναι κατασκευασμένα από υλικά που δεν επι¬ 
τρέπουν την δημιουργία σπινθήρων (αντιστατικά) 
στους χώρους αποθήκευσης εκρηκτικών υλών ή σε 
αυτούς που είναι δυνατόν να δημιουργηθεί εκρηκτική 
ατμόσφαιρα λόγω συγκέντρωσης σκόνης, ατμών, 
αερίων κλπ. 

στ. Να συμβάλλουν στην απόσβεση των κραδασμών 
και όσο είναι δυνατόν στην απόσβεση των θορύβων, 
ζ. Να είναι ηλεκτρομονωτικά σε μεμονωμένες θέσεις 
με αυξημένο κίνδυνο ηλεκτροπληξίας. 

10.3.3. Το μέγιστο επιτρεπόμενο φορτίο στά δάπεδα 
των χώρων εργασίας κάτω από τους οποίους υπάρ¬ 
χουν άλλοι χώροι και όπου πρέπει να τοποθετούνται 
εμπορεύματα ή άλλα βάρη πρέπει να αναγράφεται 
ευκρινώς σε πίνακες στις εισόδους και σε άλλα εμφα¬ 
νή και προσιτά σημεία των υπόψη χώρων. Τα στοιχεία 
της πινακίδας βεβαιώνονται από αρμόδιο μηχανικό. 

10.3.4. Τα δάπεδα των σταθερών θέσεων εργασίας 
πρέπει λαμβάνοντας υπόψη το είδος της επιχείρησης 
και της σωματικής ενασχόλησης των εργαζομένων να 
έχουν επαρκή θερμομόνωση και να διατηρούνται 
κατά το δυνατόν στεγνά. 

10.3.5. Τα καλύμματα των ανοιγμάτων των δαπέδων 
(κανάλια, φρεάτια, λάκκοι κλπ) πρέπει να είναι επαρ¬ 
κούς αντοχής και να μην παρουσιάζουν κινδύνους 
ολισθήματος ή πρόσκρουσης. 

10.3.6. Όταν τα καλύμματα ανοιγμάτων των δαπέδων 
αφαιρούνται προσωρινά για την εκτέλεση εργασιών 
συντήρησης ή επισκευής πρέπει να διασφαλίζονται οι 
εργαζόμενοι από κίνδυνο πτώσης. 

10.3.7. Τα δάπεδα των χώρων εργασίας πρέπει να 
διατηρούνται καθαρά και ελεύθερα εμποδίων. Ζημιές, 
ανωμαλίες, παραμορφώσεις, ρυπάνσεις, ακάλυπτα 
ανοίγματα πρέπει να αποκαθίστανται χωρίς καθυστέ¬ 
ρηση. 

10.4. Τοίχοι 

10.4.1. Η επιφάνεια των τοίχων και των διαχωριστικών 
στοιχείων των χώρων εργασίας πρέπει να μπορεί να 
καθαρίζεται και να συντηρείται με ευχέρεια και ασφά¬ 
λεια 

10.4.2. Τα διαφανή ή διαφώτιστα τοιχώματα, και ιδιαί¬ 
τερα τα εντελώς υαλωτά τοιχώματα, εφόσον βρίσκο¬ 
νται μέσα στους χώρους ή κοντά σε θέσεις εργασίας 
και σε διαδρόμους κυκλοφορίας, πρέπει να επισημαί¬ 
νονται ευκρινώς και να είναι κατασκευασμένα από 
υλικά ασφαλείας ή να χωρίζονται από τις εν λόγω 
θέσεις εργασίας και τους διαδρόμους κυκλοφορίας 
ούτως ώστε οι εργαζόμενοι να μην έρχονται σε επαφή 
με τα τοιχώματα αυτά, ούτε να τραυματίζονται από 
τυχόν θραύσματα τους. 

10.4.3. Οι τοίχοι πρέπει να είναι λείοι και αδιαπότιστοι 
μέχρι ύψους τουλάχιστον 1.50 μέτρα από το δάπεδο, 
όπου το απαιτούν λόγοι υγιεινής (π.χ. αποχωρητήρια, 
λουτρά) ή όπου λόγω της χρήσης τους πρέπει να πλέ¬ 
νονται (π.χ. κατεργασία ζωικών υλών). 

10.4.4. Σε χώρους με άμεσο κίνδυνο φωτιάς λόγω 
δημιουργίας σπινθήρων ή χρήση φλόγας οι τοίχοι και 

τα διαχωριστικά στοιχεία πρέπει να είναι πυράντοχα. 

10.5. Οροφές - Στέγες 

10.5.1. Οι οροφές των χώρων εργασίας πρέπει να 
μπορούν να καθαρίζονται και να συντηρούνται 
με ευχέρεια και ασφάλεια. 

10.5.2. Οι στέγες και οι οροφές πρέπει να εξασφα¬ 
λίζουν στεγανότητα και επαρκή αντοχή σε στα¬ 
τικά και δυναμικά φορτία (χιόνι, ανεμοπίεση, 
μηχανήματα , ανηρτημένα φορτία, κλπ.) 

10.5.3. Η ανάρτηση φορτίων από στοιχεία της στέ¬ 
γης των ορόφων επιτρέπεται μόνον εφ’ όσον τα 
στοιχεία αυτά είναι υπολογισμένα στα προβλε- 
πόμενα φορτία. Σε περίπτωση ανάρτησης φορ¬ 
τίων από ξύλινα στοιχεία αυτά πρέπει να ελέγ¬ 
χονται συχνά ως προς την επάρκεια της αντο¬ 
χής τους και να αντικαθίστανται αν τυχόν η 
αντοχή τους έχει μειωθεί, άλλως απαγορεύεται 
η ανάρτηση. 

10.5.4. Η πρόσβαση σε στέγες κατασκευασμένες 
απο υλικά ανεπαρκούς αντοχής καθώς και σε 
στέγες που δεν έχουν σχεδιασθεί και κατα¬ 
σκευαστεί για να είναι βατές (π.χ. κεκλιμένες 
στέγες κλπ) επιτρέπεται μόνον εφόσον υφίστα- 
νται εγκαταστάσεις ή παρέχεται εξοπλισμός 
που προστατεύουν τους εργαζομένους από τον 
κίνδυνο πτώσης. 

10.5.5. Υαλόφρακτα τμήματα σε οροφές ή σε στέ¬ 
γες πρέπει να φέρουν μέτρα για την προστασία 
των εργαζομένων κάτωθεν αυτών από τυχόν 
θραύση τους. 

10.5.6. Εφόσον υφίατανται ιδιαίτερα προβλήματα 
από την ηλιακή θερμότητα ή το ψύχος που 
ευνοούνται από την κατασκευή και τα υλικά 
επικάλυψης της στέγης, οι στέγες πρέπει να 
θερμομονώνονται. 

10.5.7. Τα υαλόφρακτα τμήματα των στεγών πρέ¬ 
πει να είναι έτσι κατασκευασμένα ώστε να προ¬ 
στατεύουν από την άμεση ηλιακή ακτινοβολία. 

11. Παράθυρα και φεγγίτες των χώρων 

11.1. Τα παράθυρα, οι φεγγίτες και τα άλλα 
συστήματα φυσικού φωτισμού ή αερισμού πρέ¬ 
πει να μπορούν να ανοίγονται, να ρυθμίζονται 
και να στερεώνονται από τους εργαζόμενους 
με ασφάλεια καί ευκολία. 

11.2. Όταν είναι ανοιχτά δεν πρέπει να αποτελούν 
κίνδυνο για τους εργαζόμενους, να παρεμποδί¬ 
ζουν την ελευθερία κίνησής τους ή να περιορί¬ 
ζουν το ελάχιστο πλάτος των διαδρόμων 
κυκλοφορίας. 

11.3. Παράθυρα που δεν ανοίγουν επιτρέπονται 
μόνον εφόσον εξασφαλίζεται επαρκής αερι¬ 
σμός. 

11.4. Τα παράθυρα και οι φεγγίτες πρέπει να είναι 
σχεδιασμένα σε σχέση με τον εξοπλισμό ή εφο¬ 
διασμένα με κατάλληλα συστήματα έτσι ώστε 
να καθαρίζονται χωρίς κινδύνους για τους 
εργαζόμενους που εκτελούν την εργασία αυτή 
καθώς και για τους εργαζόμενους που ευρίσκο- 
νται στα κτίρια και γύρω από αυτά. 

12. Θύρες και πύλες 

12.1. Η θέση, ο αριθμός, τα υλικά κατασκευής και 
οι διαστάσεις των θυρών και των πυλών καθο¬ 


ρίζονται με βάση τη φύση και τη χρήση των 
εσωτερικών ή εξωτερικών χώρων. 

12.2. Πρέπει να τοποθετείται επισήμανση, σε ύψος 
οφθαλμών, στις θύρες που είναι διαφανείς. 

12.3. θύρες και πύλες που ανοίγονται και προς τις 
δύο κατευθύνσεις κυκλοφορίας πρέπει να είναι 
διαφανείς ή να διαθέτουν άλλο τρόπο που να 
μην παρεμποδίζεται η οπτική επαφή. 

12.4. Εφόσον οι διαφανείς ή διαφώτιστες επιφά- 
νεις των θυρών και πυλών δεν είναι κατασκευα¬ 
σμένες από υλικά ασφαλείας και υπάρχει κίν¬ 
δυνος τραυματισμού των εργαζομένων από 
θραύσματα, οι παραπάνω επιφάνειες πρέπει να 
προστατεύονται από τις κρούσεις, 

12.5. Το δάπεδο εκατέρωθεν των θυρών και των 
πυλών πρέπει να είναι ομαλό, χωρίς αναβαθ¬ 
μούς και εμπόδια, 

12.6. Οι συρόμενες πόρτες πρέπει να διαθέτουν 
σύστημα ασφαλείας, το οποίο να τις εμποδίζει 
να βγαίνουν από τις τροχιές τους και να 
πέφτουν. 

12.7. θύρες και πύλες απ’ όπου διέρχονται εργα¬ 
ζόμενοι πρέπει να μπορούν να ανοίγονται και 
κλείνουν από αυτούς με ευκολία και ασφάλεια. 

12.8. Οι θύρες και πύλες που ανοίγουν προς τα 
πάνω πρέπει να είναι εφοδιασμένες με σύστη¬ 
μα ασφαλείας, το οποίο να τις εμποδίζει να 
πέφτουν. 

12.9. Οι θύρες και πύλες που βρίσκονται στις 
οδούς διαφυγής πρέπει και να επισημαίνονται 
κατάλληλα και να μπορούν να ανοιχτούν κάθε 
στιγμή από το εσωτερικό χωρίς ειδική βοήθεια. 

12.10. Πολύ κοντά στις πύλες που προορίζονται 
κυρίως για την κυκλοφορία οχημάτων πρέπει 
να υπάρχουν, όταν η διέλευση των πεζών δεν 
είναι ασφαλής, θύρες κυκλοφορίας των πεζών, 
που πρέπει να επισημαίνονται ευκρινώς και να 
είναι διαρκώς ελεύθερες. 

12.11. Οι μηχανοκίνητες θύρες και πύλες πρέπει 
να λειτουργούν χωρίς κίνδυνο ατυχημάτων για 
τους εργαζόμενους. Πρέπει αν είναι εφοδια¬ 
σμένες με συστήματα επείγουσας ακινητοποίη- 
σης, τα οποία να εντοπίζονται εύκολα, να είναι 
εύκολα προσιτά και να μπορούν επίσης να 
ανοίγουν με το χέρι, εκτός εάν ανοίγουν αυτό¬ 
ματα σε περίπτωση διακοπής του ηλεκτρικού 
ρεύματος. 

13. Διάδρομοι κυκλοφορίας 

13.1. Οι διάδρομοι κυκλοφορίας, στους οποίους 
περιλαμβάνονται και τα κλιμακοστάσια, οι μόνι¬ 
μες σκάλες και οι αποβάθρες και οι εξέδρες 
φόρτωσης, πρέπει να σχεδιάζονται, κατασκευ¬ 
άζονται, διαρρυθμίζονται και διατηρούνται έτσι 
ώστε οι πεζοί ή τα οχήματα να μπορούν να τις 
χρησιμοποιούν εύκολα με πλήρη ασφάλεια και 
σύμφωνα με τον προορισμό τους. 

13.2. Από την χρήση των διαδρόμων κυκλοφορίας 
δεν πρέπει να δημιουργείται κίνδυνος για τους 
εργαζόμενους που απασχολούνται κοντά σ’ 
αυτούς. 

13.3. Ο υπολογισμός των διαστάσεων των διαδρό¬ 
μων κυκλοφορίας προσώπων ή και εμπόρευμά- 

των πρέπει να γίνεται με βάση τον αναμενόμε¬ 
νο αριθμό χρηστών και το είδος της επιχείρη¬ 
σης. Εφόσον χρησιμοποιούνται μεταφορικά 
μέσα σ' αστούς τους διαδρόμους κυκλοφορίας, 
πρέπει να προβλέπεται επαρκής χώρος ασφα¬ 
λείας για τους πεζούς. 

13.4. Οι οδοί κυκλοφορίας που προορίζονται για 
οχήματα πρέπει να βρίσκονται σε αρκετή από¬ 
σταση από θύρες, πύλες, διαβάσεις πεζών, δια¬ 
δρόμους και κλιμακοστάσια. 

13.5. Εφόσον η χρήση και ο εξοπλισμός των 
χώρων το απαιτούν, για την εξασφάλιση της 
προστασίας των εργαζομένων, πρέπει να τοπο¬ 
θετείται, σε εμφανές σημείο, το σχεδιάγραμμα 
των διαδρόμων κυκλοφορίας. 

14. Προστασία από πτώσεις και πτώση αντικει¬ 
μένων - Ζώνες κινδύνου 

14.1. Θέσεις εργασίας, διάδρομοι, εξέδρες, πλα¬ 
τύσκαλα, πεζογέφυρες, κεκλιμένα επίπεδα και 
κάθε άλλο δάπεδο που έχουν πρόσβαση οι 
εργαζόμενοι και που βρίσκεται σε ύψος μεγα¬ 
λύτερο του 0.75 μέτρα πρέπει να έχει σε κάθε 
ελεύθερη πλευρά προστατευτικό έναντι πτώ¬ 
σης προπέτασμα. 

Το προστατευτικό προπέτασμα πρέπει να έχει 
ύψος τουλάχιστον 1.00 μέτρο από το δάπεδο, 
να είναι συμπαγές στηθαίο ή κιγκλίδωμα με χει- 
ρολισθήρα (κουπαστή), θωράκιο (σοβατέπι) 
ύψους τουλάχιστον 0.15 μέτρα και ράβδο 
μεσοδιαστήματος ή αντ’ αυτής να έχει πλέγμα 
ή άλλη κατάλληλη κατασκευή που να μην επι¬ 
τρέπει την διαμέσου χειρολισθήρα και θωρακί¬ 
ου πτώση εργαζομένου. 

14.2. Προστατευτικό προπέτασμα με τις απαιτή¬ 
σεις που περιγράφονται στη παράγραφο 14.1. 
απαιτείται επίσης και στις παρακάτω περιπτώ¬ 
σεις : 

α. Σε ανοίγματα δαπέδων και οριζοντίων γενικά 
επιφανειών (τάφροι, καταπακτές, κανάλια κλπ) 
όταν δεν διαθέτουν κάλλυμα ή άλλο σύστημα 
που να αποκλείει την πτώση εργαζομένων μέσα 
σε αυτά. 

β. Σε δοχεία ή δεξαμενές με θερμά, καυστικά, δια- 
βρωτικά ή δηλητηριώδη υγρά, καθώς και σε 
δοχεία, κάδους ή δεξαμενές με μηχανισμό ανά¬ 
μιξης ή ανάδευσης όταν τα χείλη τους βρίσκο¬ 
νται στο δάπεδο ή σε ύψος μικρότερο από 1.00 
μέτρο από το δάπεδο και δεν διαθέτουν κάλυμ¬ 
μα ή άλλο σύστημα που να αποκλείει την 
πτώση εργαζομένων σε αυτά. 

γ. Σε ανοίγματα τοίχων και κατακορύφων γενικά 
επιφανειών. 

δ. Σε διαβάσεις πάνω από επικίνδυνες ζώνες 
(μεταφορικές ταινίες, κινούμενα μέρη μηχανη¬ 
μάτων, δεξαμενές κλπ) 

14.3. Στις περιπτώσεις που ενδέχεται να σημειωθεί 
πτώση αντικειμένων (π.χ. από υπερκείμενες 
θέσεις εργασίας, στοιβαγμένα υλικά κλπ.) πρέ¬ 
πει να λαμβάνονται κατάλληλα προστατευτικά 
μέτρα για την αποτροπή του κινδύνου τραυμα¬ 
τισμού των εργαζομένων. 

14.4. Εφόσον οι χώροι εργασίας περιέχουν επικίν¬ 


δυνες ζώνες που οφείλονται στην φύση της 
εργασίας και παρουσιάζουν κίνδυνο πτώσης 
των εργαζομένων ή κίνδυνο από την πτώση 
αντικειμένων, οι χώροι αυτοί πρέπει να είναι 
εφοδιασμένοι, στο μέτρο του δυνατού, με 
σύστημα που να εμποδίζει την είσοδο εργαζο¬ 
μένων, που δεν έχουν εξουσιοδότηση, στις 
ζώνες αυτές. 

14.5. Πρέπει να λαμβάνονται τα κατάλληλα μέτρα 
για την προστασία των εργαζομένων που είναι 
εξουσιοδοτημένοι να εισέρχονται στις επικίνδυ¬ 
νες ζώνες. 

14.6. Οι επικίνδυνες ζώνες πρέπει να επισημαίνο¬ 
νται ευκρινώς. 

15. Ειδικά μέτρα για τις κυλιόμενες σκάλες και 
τους κυλιόμενους διαδρόμους 

Οι κυλιόμενες σκάλες και οι κυλιόμενοι διάδρομοι 
πρέπει: 

α. Να λειτουργούν με ασφάλεια. 

β. Να είναι εξοπλισμένα με τα απαραίτητα συστή¬ 
ματα ασφαλείας. 

γ, Να είναι εξοπλισμένα με συστήματα επείγουσας 
ακινητοποίησης, τα οποία να αναγνωρίζονται 
εύκολα και να είναι ευπρόσιτα. 

16. Αποβάθρες και εξέδρες φόρτωσης 

16.1. Οι αποβάθρες και οι εξέδρες φόρτωσης - 
εκφόρτωσης πρέπει να είναι κατάλληλες για τις 
διαστάσεις των μεταφερομένων φορτίων, και 
να έχουν πλάτος τουλάχιστον 80 εκατοστά, 

16.2. Οι αποβάθρες και οι εξέδρες φόρτωσης - 
εκφόρτωσης πρέπει να διαθέτουν, όσο αυτό 
είναι πρακτικά δυνατόν, προστατευτικό έναντι 
της βροχής προστέγασμα επαρκών διαστάσε¬ 
ων. 

16.3. Οι αποβάθρες και οι εξέδρες φόρτωσης - 
εκφόρτωσης πρέπει να διαθέτουν μία τουλάχι¬ 
στον έξοδο και εφόσον το μήκος τους είναι 
μεγαλύτερο από 20 μέτρα πρέπει να έχουν μία 
έξοδο για κάθε άκρο. Οι έξοδοι αυτές μπορεί 
να είναι μόνιμες κλίμακες ή κεκλιμένα επίπεδα. 

Ειδικότερα εφόσον το ύψος των εξεδρών 
είναι μεγαλύτερο από 0.75 μέτρου πρέπει να 
υπάρχουν προστατευτικές διατάξεις από 
πτώση. 

Τέτοιες διατάξεις πρέπει να υπάρχουν και στις 
θέσεις φόρτωσης εκφόρτωσης οι οποίες όμως 
θα έχουν την δυνατότητα εύκολης απομάκρυν¬ 
σης και επανατοποθέτησης (π.χ. συρόμενα ή 
πτυσσόμενα κιγκλιδώματα). 

16.4. Εφόσον βρίσκονται δίπλα σε σιδηροτροχιές 
και έχουν ύψος μεγαλύτερο των 0.80 μέτρου ή 
μήκος μεγαλύτερο των 10 μέτρων πρέπει να 
κατασκευάζονται έτσι ώστε οι εργαζόμενοι να 
βρίσκουν προστασία κάτω από αυτές. 

17. Διαστάσεις και όγκος αέρα των χώρων - 
Χώρος για την ελευθερία κινήσεων στη θέση 
εργασίας 

17.1. Οι χώροι εργασίας πρέπει να έχουν επιφά¬ 
νεια, ύψος και όγκο αέρα που να επιτρέπουν 
στους εργαζόμενους να εκτελούν την εργασία 
τους χωρίς κίνδυνο για την ασφάλεια, την υγεία 
και την ευεξία τους. 

17.2. Οι διαστάσεις των χώρων εργασίας πρέπει 
να ανταποκρίνονται στις ανάγκες των εργασιών 
κανονικής λειτουργίας, ρύθμισης, λίπανσης, 
συντήρησης, επισκευής, εγκατάστασης, συναρ¬ 
μολόγησης και αποσυναρμολόγησης των μηχα¬ 
νημάτων και των εγκαταστάσεων, καθώς και 
στις ανάγκες κυκλοφορίας ανθρώπων και 
μηχανικών μέσων, διακίνησης των υλικών και 
συντήρησης και καθαρισμού των ιδίων χώρων. 

17.3. Οι διαστάσεις της ελεύθερης μη κατειλημμέ¬ 
νης από έπιπλα ή εξοπλισμό επιφάνειας της 
θέσης εργασίας πρέπει να υπολογίζεται έτσι 
ώστε οι εργαζόμενοι να έχουν αρκετή ελευθε¬ 
ρία κίνησης για τις δραστηριότητές τους. 

17.4. Η ελάχιστη επιτρεπόμενη ελεύθερη επιφά¬ 
νεια κίνησης στη θέση εργασίας πρέπει να είναι 
1.50 τετραγωνικά μέτρα. Το πλάτος της ελεύ¬ 
θερης αυτής επιφάνειας δεν πρέπει σε κανένα 
σημείο να είναι μικρότερο των 0.70 μέτρου. 

17.5. Αν οι προβλέψεις των δύο προηγουμένων 
παραγράφων δεν μπορούν να τηρηθούν για 
λόγους που αφορούν τη συγκεκριμένη θέση 
εργασίας, ο εργοδότης πρέπει να παρέχει 
κοντά στη θέση εργασίας μία άλλη επαρκή επι¬ 
φάνεια κίνησης. 

17.6. Στους χώρους εργασίας πρέπει για κάθε 
διαρκώς παρευρισκόμενο εργαζόμενο να υπάρ¬ 
χει ελάχιστος χώρος, ως εξής: 

α. 12 κυβικά μέτρα για ως επί το πλείστον καθιστι¬ 
κή απασχόληση. 

β. 15 κυβικά μέτρα για ως επί το πλείστον ελαφριά 
σωματική απασχόληση. 

γ. 18 κυβικά μέτρα για ως επί το πλείστον βαριά 
σωματική απασχόληση. 

17.7. Ο παραπάνω όγκος προσαυξάνεται ανάλογα 
στις περιπτώσεις που παράλληλα με τους μόνι¬ 
μα απασχολούμενους παραμένουν και άλλα 
άτομα. Στην εκτίμηση του κυβισμού αυτού δεν 
πρέπει να λαμβάνεται υπόψη το διάστημα το 
ευρισκόμενο σε ύψος άνω των 4.00 μέτρων. 

18. Χώροι Ανάπαυσης 

18.1. Εφόσον το προσωπικό υπερβαίνει τους 50 
εργαζόμενους ή αν η ασφάλεια ή η υγεία των 
εργαζομένων, ιδίως λογω του είδους της 
ασκούμενης δραστηριότητας, το επιβάλλουν, 
οι εργαζόμενοι πρέπει να μπορούν να έχουν 
στη διάθεσή τους ένα χώρο ανάπαυσης εύκολα 
προσπελάσιμο. 

Αυτή η διάταξη δεν εφαρμόζεται εφόσον το 
προσωπικό εργάζεται σε γραφεία ή σε παρό¬ 
μοιους χώρους εργασίας, οι οποίοι προσφέ¬ 
ρουν τις ίδιες δυνατότητες ανάπαυσης στη 
διάρκεια του διαλείμματος. 

18.2. Οι χώροι ανάπαυσης πρέπει να έχουν επαρ¬ 
κείς διαστάσεις και να είναι εφοδιασμένοι με 
τραπέζια και καθίσματα με ράχη σε αριθμό 
ανάλογο με τον αριθμό των εργαζόμενων 

18.3. Στους χώρους ανάπαυσης πρέπει να λαμβά- 
νονται τα κατάλληλα μέτρα για την προστασία 
των μη καπνιστών από την ενόχληση που προ- 
καλεί ο καπνός. 

18.4. Οι χώροι ανάπαυσης πρέπει να έχουν κατά 


το δυνατόν οπτική επαφή με το εξωτερικό περι¬ 
βάλλον και πρέπει να φωτίζονται και να αερίζο¬ 
νται επαρκώς. 

18.5. Οι χώροι ανάπαυσης πρέπει, ανάλογα με τον 
αριθμό των εργαζομένων που είναι δυνατόν να 
παρευρίσκονται ταυτόχρονα σ’ αυτούς , να 
είναι εφοδιασμένοι με τραπέζια που να καθαρί¬ 
ζονται εύκολα, καρέκλες με πλάτη δοχεία 
απορριμάτων, κρεμάστρες ρούχων και μέσα για 
θέρμανση ,ψύξη και συντήρηση τροφίμων και 
ποτών. Επίσης πρέπει να διατίθεται πόσιμο 
νερό. 

18.6. Χώρος ανάπαυσης μπορεί να θεωρηθεί και 
το εστιατόριο της επιχείρησης. 

18.7. Εφόσον η φύση της εργασίας επιβάλλει 
τακπκές και συχνές διακοπές και δεν υπάρχουν 
χώροι ανάπαυσης πρέπει να τίθενται στη διάθε¬ 
ση των εργαζομένων άλλοι χώροι παραμονής 
κατά την διάρκεια της διακοπής της εργασίας 
εφοδιασμένοι με επαρκή αριθμό καθισμάτων. 

18.8. Δυνατότητα για ολιγόλεπτη ανάπαυση στις 
θέσεις εργασίας με διάθεση κατάλληλων καθι¬ 
σμάτων πρέπει να παρέχεται στους εργαζόμε¬ 
νους που η φύση της εργασίας τους επιβάλλει 
να βρίσκονται σε ορθοστασία. 

19. Έγκυες γυναίκες και γαλουχούσες μητέρες 
Οι έγκυες γυναίκες και γαλουχούσες μητέρες 

πρέπει να έχουν τη δυνατότητα να κατακλίνο- 
νται προς ανάπαυση σε κατάλληλες συνθήκες. 

20. Εξοπλισμός Υγιεινής 

20.1· Αποδυτήρια και ιματιοφυλάκια για τα ενδύ¬ 
ματα 

20.1.1. Εφόσον το προσωπικό υπερβαίνει τους 50 
εργαζόμενους ή αν οι εργαζόμενοι πρέπει να 
φορούν ειδικά ρούχα εργασίας και δεν είναι 
δυνατόν να ζητηθεί από αυτούς για λόγους υγι¬ 
εινής ή ευπρέπειας να αλλάζουν σε άλλο χώρο 
πρέπει να τίθενται στην διάθεση των εργαζομέ¬ 
νων κατάλληλοι χώροι αποδυτηρίων ξεχωριστοί 
για άνδρες και γυναίκες. 

20.1.2. Στον πιο πάνω αριθμό δεν περιλαμβάνονται 
οι υπάλληλοι γραφείου. 

20.1.3. Η πρόσβαση στα αποδυτήρια πρέπει να 
είναι ευχερής και να είναι ο χώρος τους επαρ¬ 
κής και εφοδιασμένος με καθίσματα. 

20.1.4. Τα αποδυτήρια πρέπει να είναι επαρκών 
διαστάσεων και να διαθέτουν ατομικά ερμάρια 
τα οποία να επιτρέπουν σε κάθε εργαζόμενο να 
κλειδώνει τα ενδύματα του κατά την διάρκεια 
της εργασίας του. 

20.1.5. Εάν οι συνθήκες εργασίας το απαιτούν 
(επικίνδυνες ουσίες, υγρασία, ρύποι) πρέπει να 
υπάρχουν ξεχωριστά ερμάρια για τον ιματισμό 
εργασίας και για την ιδιωτική περιβολή των 
εργαζομένων. 

20.1.6. Εφόσον δεν απααούνται αποδυτήρια κατά 
την έννοια της παραγράφου 20.1.1, κάθε εργα¬ 
ζόμενος πρέπει να έχει στη διάθεσή του μέσα 
για την εναπόθεση των ενδυμάτων του. 

20.2. Λουτρά (ντουί;), νιπτήρες 

20.2.1. Εφόσον επιβάλλεται από το είδος της δρα¬ 
στηριότητας ή από την υγιεινή, πρέπει να 

υπάρχουν επαρκή και κατάλληλα λουτρά 
(ντους) στη διάθεση των εργαζομένων, χωρι¬ 
στά για τους άνδρες και τις γυναίκες. 

20.2.2. Τα λουτρά πρέπει να έχουν επαρκείς δια¬ 
στάσεις ώστε κάθε εργαζόμενος να μπορεί να 
πλένεται ανεμπόδιστα κάτω από κατάλληλες 
συνθήκες υγιεινής και να διαθέτουν τρεχούμε¬ 
νο νερό, ζεστό και κρύο. 

20.2.3. Εφόσον δεν απαιτούνται λουτρά κατά την 
έννοια της παραγράφου 20.2.1, πρέπει να 
τοποθετείται κοντά στις θέσεις εργασίας και 
στα αποδυτήρια επαρκής αριθμός κατάλληλων 
νιπτήρων με τρεχούμενο νερό (ζεστό αν χρειά¬ 
ζεται) . 

20.2.4. Πρέπει να υπάρχουν χωριστοί νιπτήρες για 
τους άνδρες και τις γυναίκες, εφόσον τούτο 
επιβάλλεται από λόγους ευπρέπειας. 

20.2.4 Αν οι αίθουσες λουτρών ή οι νιπτήρες και 
τα αποδυτήρια είναι χωριστά, οι χώροι αυτοί 
πρέπει να επικοινωνούν ευχερώς μεΤαξύ τους. 

20.3. Αποχωρητήρια και νιπτήρες 

Οι εργαζόμενοι πρέπει να έχουν στη διάθεσή 
τους, κοντά στις θέσεις εργασίας, στους 
χώρους ανάπαυσης, στα αποδυτήρια και στα 
λουτρά ή στους νιπτήρες, ξεχωριστούς 
χώρους εφοδιασμένους με επαρκή αριθμό 
αποχωρητηρίων και νιπτήρων και σύμφωνα με 
τις ισχύουσες υγειονομικές διατάξεις: 

α. Απόφαση Γ1γ/9900/27.11.74 "Περί υποχρεωτι¬ 
κής κατασκευής αποχωρητηρίων" (1266/Β), 
που τροποποιήθηκε με τις αποφάσεις 
Γ1/2400/26.3.75 (371/Β) και Αιβ/2055/4.3.80 
(338/Β) και 

β. Απόφαση Α1 β/8577/83 “Περί υγειονομικού ελέγ¬ 
χου και αδειών ιδρύσεως και λειτουργίας των 
εγκαταστάσεων επιχειρήσεων υγειονομικού 
ενδιαφέροντος, καθώς και των γενικών και ειδι¬ 
κών όρων ιδρύσεως και λειτουργίας των εργα¬ 
στηρίων και καταστημάτων τροφίμων ή/και 
ποτών” (526/Β). 

21. Χώροι πρώτων βοηθειών 

21.1. Στους χώρους εργασίας που ο αριθμός των 
εργαζομένων υπερβαίνει τους 100 πρέπει να 
προβλέπεται ένας ή περισσότεροι χώροι πρώ¬ 
των βοηθειών. 

Χώρος πρώτων βοηθειών πρέπει επίσης να 
προβλέπεται και στους λοιπούς χώρους εργα¬ 
σίας όπου ο τύπος της δραστηριότητας που 
αναπτύσσεται εκεί και η συχνότητα των ατυχη¬ 
μάτων το απαιτούν. 

21.2. Οι χώροι που προορίζονται για την παροχή 
πρώτων βοηθειών πρέπει να είναι εξοπλισμένοι 
με τις απαραίτητες εγκαταστάσεις και υλικά 
πρώτων βοηθειών, να διαθέτουν τρεχούμενο 
νερό, να εξυπηρετούνται από ένα ή περισσότε¬ 
ρα εντεταλμένα και ειδικά εκπαιδευμένα για 
την παροχή πρώτων βοηθειών άτομα και να 
επιτρέπουν την άνετη είσοδο τραυματιοφορέ¬ 
ων και φορείων. 

21.3. Τα ελάχιστα απαιτούμενα υλικά πρώτων βοη¬ 
θειών είναι: 

-Ακετυλοσαλικιλικό οξύ 


-Παρακεταμόλη 
-Αντιισταμινικά δισκία 
-Ανπόξινα δισκία 

-Σπασμολυτικό (σταγόνες ή δισκία) 

-Αντιδιαροϊκό καολίνης/πηκτίνης 
-Αντισηπτικό κολλύριο 
-Αντιϊσταμινική αλοιφή 
-Επίδεσμο 2.50 χ 0.05 μέτρα 
-Επίδεσμο 2.50 χ 0.10 μέτρα 
-Βαμβάκι 

-Απορροφητική γάζα αποστειρωμένη 
-Λευκοπλάστης πλάτους 0.08 μέτρα 
-Τεμάχια λευκοπλάστη με γάζα αποστειρωμένη 
-Τριγωνικό επίδεσμο 

-Ποτηράκια μιας χρήσης (χάρτινα ή πλαστικά) 
-Αιμοστατικό επίδεσμο 
-Διάλυμα αμμωνίας 
-Οξυζενέ 

-Οινόπνευμα καθαρό 
-Βάμμα ιωδίου 

-Μερκιουροχρώμ ή άλλο αντισηπτικό 
-Χάπια άνθρακα (καρβουνάκια) 

21.4. Οι ποσότητες των παραπάνω ειδών καθορίζο¬ 
νται ανάλογα με τον αριθμό των εργαζομένων. Η 
συμπλήρωσή τους και με άλλα είδη καθορίζεται 
από το γιατρό εργασίας. 

21.5. Οι χώροι πρώτων βοηθειών πρέπει να επιση- 
μαίνονται σύμφωνα με σύμφωνα με το π.δ.105/95 
"Ελάχιστες προδιαγραφές γιά την σήμανση 
ασφάλειας ή/και υγείας στην εργασία σε συμμόρ¬ 
φωση με την οδηγία 92/58/ΕΟΚ" (67/Α). 

21.6. Υλικό πρώτων βοηθειών πρέπει να διατίθεται 
επίσης, σε όλους τους χώρους όπου αυτό απαι¬ 
τείται λόγω των συνθηκών εργασίας. Το υλικό 
πρέπει να φέρει κατάλληλη σήμανση και η πρό¬ 
σβαση σε αυτό να είναι ευχερής. 

21.7. Πίνακας με οδηγίες για την παροχή πρώτων 
βοηθειών συνοδευόμενες κατά το δυνατόν και με 
αντίστοιχα οχήματα και εικόνες πρέπει να αναρ- 
τάται σε εμφανή σημεία των χώρων εργασίας. 

22. Εργαζόμενοι με ειδικές ανάγκες 

22.1. Ο σχεδιασμός των κτιρίων πρέπει να γίνεται 
έτσι ώστε οι εργαζόμενοι με ειδικές ανάγκες να 
κινούνται και να εργάζονται ανεμπόδιστα. 

22.2. Οι χώροι εργασίας πρέπει να είναι διαρρυθμι¬ 
σμένοι έτσι ώστε να λαμβάνονται υπόψη, κατά 
περίπτωση, οι ιδιαιτερότητες των εργαζομένων 
με ειδικές ανάγκες. Ιδιαίτερη μέριμνα θα πρέπει 
να δοθεί στο σωστό σχεδιασμό σύμφωνα με τις 
οδηγίες του ΥΠΕΧΩΔΕ (Γραφείο μελετών για 
άτομα με ειδικές ανάγκες). Η διάταξη αυτή εφαρ¬ 
μόζεται, ιδίως, για τις θύρες, τους διαδρόμους 
επικοινωνίας, τα κλιμακοστάσια, τα σημεία τοπο¬ 
θέτησης των διακοπτών τεχνητού φωτισμού και 
του εξοπλισμού έκτακτης ανάγκης, τα λουτρά 
(ντούς), τους νιπτήρες, τα αποχωρητήρια, την 
επίπλωση, τις εγκαταστάσεις, τον τεχνικό εξοπλι¬ 
σμό και τις θέσεις εργασίας που χρησιμοποιού¬ 
νται ή καταλαμβάνονται από εργαζόμενους με 
ειδικές ανάγκες. 

23. Εξωτερικοί χώροι εργασίας (ιδιαίτερες διατά¬ 
ξεις) 

23.1. Οι θέσεις εργασίας, οι διάδρομοι κυκλοφορίας 
και άλλες θέσεις ή εγκαταστάσεις στό ύπαιθρο, 
που έχουν πρόσβαση οι εργαζόμενοι κατά την 
διάρκεια της άσκησης των δραστηριοτήτων τους, 
πρέπει να σχεδιάζονται κατά τέτοιο τρόπο ώστε η 
κυκλοφορία των πεζών και των οχημάτων να μπο¬ 
ρεί να γίνεται κατά ασφαλή τρόπο. 

23.2. Οι παράγραφοι 13, 15 και 16 του παρόντος 
παραρτήματος εφαρμόζονται επίσης για τις 
κύριες οδούς κυκλοφορίας στο γήπεδο εγκατά¬ 
στασης της επιχείρησης .(διάδρομοι κυκλοφορίας 
που οδηγούν σε μόνιμες θέσεις εργασίας), για 
τους διαδρόμους κυκλοφορίας που χρησιμοποι¬ 
ούνται για την τακτική συντήρηση και επίβλεψη 
των εγκαταστάσεων της επιχείρησης καθώς και 
για τις αποβάθρες φόρτωσης. 

23.3. Η παράγραφος 13 του παρόντος παραρτήμα¬ 
τος εφαρμόζεται, κατ' αναλογία, στους εξωτερι¬ 
κούς χώρους εργασίας. 

23.4. Οι χώροι εργασίας που βρίσκονται στο ύπαι¬ 
θρο πρέπει να φωτίζονται ικανοποιητικά με τεχνη¬ 
τό φωτισμό εφόσον το φως της ημέρας δεν 
αρκεί. 

23.5. Εφόσον οι εργαζόμενοι απαχολούνται σε εξω¬ 
τερικές θέσεις εργασίας, αυτές πρέπει να διευθε- 

. τούνται κατά τέτοιο τρόπο ώστε οι εργαζόμενοι: 

α. Να προστατεύονται από τις ατμοσφαιρικές επι¬ 
δράσεις και απάτην πτώση αντικειμένων. 

β.Να μπορούν να απομακρυνθούν γρήγορα από 
την θέση εργασίας τους σε περίπτωση κινδύ¬ 
νου και να μπορούν να λάβουν γρήγορα βοή¬ 
θεια. 

γ. Να μην είναι εκτεθιμένοι σε επιβλαβή ηχητικά 
επίπεδα ούτε σε επιβλαβή εξωτερική επίδραση 
(π.χ. αέρια, ατμούς, σκόνη) 

δ. Να μην κινδυνεύουν να γλιστρήσουν ή να 
πέσουν. 

ΠΑΡΑΡΤΗΜΑ II 

ΕΛΑΧΙΣΤΕΣ ΠΡΟΔΙΑΓΡΑΦΕΣ ΑΣΦΑΛΕΙΑΣ ΚΑΙ 
ΥΓΕΙΑΣ ΓΙΑ ΤΟΥΣ ΧΩΡΟΥΣ ΕΡΓΑΣΙΑΣ ΠΟΥ 
ΕΧΟΥΝ ΗΔΗ ΧΡΗΣΙΜΟΠΟΙΗΘΕΙ 
ΠΡΙΝ ΤΗΝ 1-1-1995. 

[άρθρα 4 και 7] 

1. Προκαταρκτική παρατήρηση 

Οι υποχρεώσεις που προβλέπονται στο παρόν 
παράρτημα εφαρμόζονται κάθε φορά που το 
απαιτούν τα χαρακτηριστικά του χώρου εργασίας 
ή της δραστηριότητας, οι περιστάσεις ή ο κίνδυ¬ 
νος. 

2. Σταθερότητα, στερεότητα, αντοχή και ευστάθεια 

Τα κτίρια που στεγάζουν χώρους εργασίας πρέ¬ 
πει να έχουν δομή, στερεότητα, αντοχή και 
ευστάθεια ανάλογες με το είδος της χρήσης 
τους και να έχουν κατασκευασθεί σύμφωνα με τις 
διατάξεις του Κτιριοδομικού Κανονισμού και 
όλων των Δομικών Κανονισμών (Αντισεισμικός, 
Οπλισμένου Σκυροδέματος, Φορτίσεων κ,λ.π.) 

3. Ηλεκτρική εγκατάσταση. 

3.1. Η ηλεκτρική εγκατάσταση σε κάθε περίπτωση 


πρέπει να είναι σύμφωνη με τις διατάξεις του 
"Κανονισμού Εσωτερικών Ηλεκτρικών 
Εγκαταστάσεων". 

3,2. Η εκτέλεση ηλεκτρικών εγκαταστάσεων, η επί¬ 
βλεψη της λειτουργίας τους και η συντήρηση 
τους γίνεται μόνον απο πρόσωπα τα οποία έχουν 
τα απαραίτητα προσόντα, σύμφωνα με τις ισχύ- 
ουσες διατάξεις περί "Εκτελέσεως, επιβλέψεως 
και συντηρήσεως ηλεκτρολογικών εγκαταστάσε¬ 
ων". 

4. Οδοί διαφυγής και έξοδοι κινδύνου. 

4.1. Για τις οδούς διαφυγής και εξόδους κινδύνου 
εφαρμόζονται: 

4.1.1. Ο ν. 1568/85 άρθρο 18. 

4.1.2. Το π.δ. 71/88 "Κανονισμός Παθητικής 
Πυροπροστασίας Κτιρίων" (32/Α). 

4.1.3. Όλες οι διατάξεις που αφορούν γενικά οδούς 
διαφυγής, εξόδους κινδύνου ή προστατευόμενες 
διαβάσεις και περιέχονται στα διατάγματα περί 
ειδικών κτιρίων ή περί κατεδαφίσεων, καθώς και 
στους Κανονισμούς Πυρασφαλείας, στον 
Κτιριοδομικό Κανονισμό κ.λ.π. 

4.2. Επί πλέον των ανωτέρω ισχύουν και τα ακόλου¬ 
θα : 

4.2.1. Οι οδοί διαφυγής και οι έξοδοι κινδύνου πρέ¬ 
πει να διατηρούνται ελεύθερες και να οδηγούν 
από τον συντομότερο δρόμο στο ύπαιθρο ή σε 
ασφαλή περιοχή. 

4.2.2. Σε περίπτωση κινδύνου όλες οι θέσεις εργα¬ 
σίας πρέπει να μπορούν να εκκενώνονται από 
τους εργαζόμενους γρήγορα και με συνθήκες 
πλήρους ασφάλειας. 

4.2.3. Πρέπει να υπάρχει επαρκής αριθμός οδών και 
εξόδων κινδύνου. 

4.2.4. Οι θύρες κινδύνου πρέπει να ανοίγουν προς 
τα έξω. 

4.2.5. Απαγορεύεται να προορίζονται ειδικά σαν 
θύρες κινδύνου οι συρόμενες και οι περιστρεφό¬ 
μενες θύρες. 

4.2.6. Οι ειδικές οδοί διαφυγής και οι έξοδοι κινδύ¬ 
νου πρέπει επίσης να επισημαίνονται σύμφωνα 
με το π.δ. 105/95 "Ελάχιστες προδιαγραφές για 
την σήμανση ασφάλειας ή/και υγείας στην εργα¬ 
σία σε συμμόρφωση με την οδηγία 92/58/ΕΟΚ" 
(67/Α). Η σήμανση αυτή πρέπει να τοποθετείται 
σε κατάλληλα σημεία και να είναι διαρκής. 

4.2.7. Οι θύρες κινδύνου δεν πρέπει να κλειδώνο¬ 
νται, Οι οδοί διαφυγής και οι έξοδοι κινδύνου, 
όπως και οι διάδρομοι κυκλοφορίας και οι θύρες 
πρόσβασης σε αυτούς, δεν πρέπει να φράσσο¬ 
νται από αντικείμενα, ούτως ώστε να μπορούν να 
χρησιμοποιηθούν ανεμπόδιστα ανά πάσα στιγμή. 

4.2.8. Σε περίπτωση βλάβης του φωτισμού, οι οδοί 
διαφυγής και οι έξοδοι κινδύνου που χρειάζονται 
φωτισμό πρέπει να διαθέτουν εφεδρικό φωτισμό 
επαρκούς έντασης σύμφωνα με την παράγραφο 
9.5. του παρόντος παραρτήματος. 

5. Πυρανίχνευση και πυρόσβεση 

5.1. Ανάλογα με τις διαστάσεις και τη χρήση των κτι¬ 
ρίων, τον υπάρχοντα εξοπλισμό, τα φυσικά και 
χημικά χαρακτηριστικά των χρησιμοποιουμένων' 
ουσιών καθώς και το μέγιστο αριθμό των ατόμων 

που μπορούν να βρίσκονται εκεί, οι χώροι εργα¬ 
σίας πρέπει να είναι εφοδιασμένοι με κατάλληλο 
και επαρκή εξοπλισμό κατάσβεσης της πυρκα¬ 
γιάς και εφόσον χρειάζεται με πυρανιχνεστές και 
συστήματα συναγερμού. 

5.2. Ο μη αυτόματος (χειροκίνητος) εξοπλισμός 
πυρόσβεσης πρέπει να είναι ευπρόσιτος και 
εύχρηστος. 

5.3. Πρέπει επίσης να επισημαίνεται σύμφωνα με το 
π.δ. 105/95 "Ελάχιστες προδιαγραφές για την 
σήμανση ασφάλειας ή/και υγείας στην εργασία 
σε συμμόρφωση με την οδηγία 92/58/ΕΟΚ" 
(67/Α). Η σήμανση αυτή πρέπει να τοποθετείται 
σε κατάλληλα σημεία και να είναι διαρκής. 

6. Εξαερισμός κλειστών χώρων εργασίας. 

6.1. Στους κλειστούς χώρους εργασίας πρέπει να 
υπάρχει επαρκής νωπός αέρας, λαμβανομένων 
υπόψη των μεθόδων εργασίας και της σωματικής 
προσπάθειας την οποία καταβάλουν οι εργαζόμε¬ 
νοι. Στον κατωτέρω πίνακα αναγράφονται ενδει¬ 
κτικά οι ανάγκες σε παροχή νωπού αέρα, ανα 
εργαζόμενο και ώρα συναρτήσει του είδους της 
εργασίας. 

Είδος Εργασίας Αέρας σε γπ3/ 

ώρα και εργαζόμενο 

Ως επί το πλείστον καθιστική 20 + 40 

Ως επί το πλείστον 

ελαφριά σωματική 40 4- 60 

Ως επί το πλείστον 

βαριά σωματική ^ 65 

6.2. Η ποιότητα του αέρα πρέπει να διασφαλίζεται 
με βάση τις αρχές της υγιεινής. 

6.3. Σε περίπτωση που η ανανέωση του αέρα επιτυγ¬ 
χάνεται με τεχνητά μέσα ή συστήματα (εξαερι- 
σμός, κλιματισμός) τότε αυτά πρέπει: 

α. Να λειτουργούν συνεχώς. 

β. Να διατηρούνται σε καλή κατάσταση λειτουργίας, 
γ. Κάθε βλάβη του συστήματος να επισημαίνεται 
κατάλληλα από αυτόματη διάταξη ενσωματωμένη 
στο σύστημα ή το μέσο. 

6.4. Εάν χρησιμοποιούνται εγκαταστάσεις κλιματισμού 
ή μηχανικού εξαερισμού πρέπει να λειτουργούν 
κατά τρόπο ώστε να αποφεύγεται η έκθεση των 
εργαζομένων σε ενοχλητικά ρεύματα. 

6.5. Αποθέσεις και ρύποι στις εγκαταστάσεις κλιματι¬ 
σμού ή μηχανικού εξαερισμού που ενδέχεται να επι¬ 
φέρουν κίνδυνο για την υγεία των εργαζομένων, 
λόγω μόλυνσης του εισπνεομένου αέρα, πρέπει να 
περιορίζονται άμεσα. 

7. Απαγωγή παραγόντων 

7.1. Με την επιφύλαξη των διατάξεων του άρθρου 26 
του ν. 1568/85, οι σκόνες, καπνοί, ατμοί και τα αέρια 
που δημιουργούνται στους χώρους εργασίας πρέπει 
κατά περίπτωση να παρακρατούνται ή να απάγονται 
στο σημείο παραγωγής τους με τα κατάλληλα προς 
τούτο μέσα, συστήματα και εγκαταστάσεις, τα οποία 
πρέπει να διατηρούνται σε καλή κατάσταση λειτουρ¬ 
γίας. 

7.2. Οι επιβλαβείς παράγοντες πριν εκδιωχθουν στην 


εξωτερική ατμόσφαιρα, πρέπει να υποβάλλονται σε 
ειδική, ανάλογα με την περίπτωση, επεξεργασία 
(συμπύκνωση, κατακρήμνιση, εξουδετέρωση, μετα¬ 
ποίηση δια πυρός, κλπ.), ώστε να καθίστανται αβλα¬ 
βείς για τονς ανθρώπους, τα ζώα και το περιβάλλον. 

8. Θερμοκρασία των χώρων. 

8.1. Οι χώροι εργασίας σε όλη την διάρκεια του ωραρί¬ 
ου εργασίας πρέπει να έχουν θερμοκρασία ανάλογη 
με την φύση της εργασίας και την σωματική προ¬ 
σπάθεια που απαπείται για την εκτέλεσή της, λαμβα¬ 
νομένων πάντα υπόψη και των κλιματολογικών συν¬ 
θηκών των εποχών του έτους. 

8.2. Η θερμοκρασία των χώρων ανάπαυσης, υγιεινής, 
εστιατορίων, παροχής πρώτων βοηθειών και των 
φυλακίων πρέπει να ανταποκρίνονται στον ειδικό 
προορισμό των χώρων αυτών. 

8.3. Στους χώρους εργασίας που υπάρχουν παράθυρα 
και γυάλινα τοιχώματα πρέπει να λαμβάνονται μέτρα 
ώστε να αποφεύγεται ο υπερβολικός ηλιασμός λαμ- 
βανομένου υπόψη τού είδους της εργασίας και της 
φύσης του χώρου εργασίας. 

8.4. Σε περίπτωση καύσωνα εφαρμόζονται τα ειδικά 
μέτρα που προβλέπονται από τις ισχύουσες διατά¬ 
ξεις και τις εγκυκλίους οδηγίες. 

9 . Φωτισμός 

9.1. Οι χώροι εργασίας, διαλείμματος και πρώτων βοη¬ 
θειών πρέπει να έχουν άμεση οπτική επαφή με εξω¬ 
τερικό χώρο, εκτός αν ορίζεται διαφορετικά από 
ειδική διάταξη. Εξαιρούνται οι: 

α. Χώροι εργασίας, στους οποίους τεχνικοί λόγοι παρα¬ 
γωγής δεν επιτρέπουν άμεση οπτική επαφή με τον 
εξωτερικό χώρο. 

β. Χώροι εργασίας με επιφάνεια κάτοψης πάνω από 
2000 τετραγωνικά μέτρα, εφόσον υπάρχουν επαρκή 
διαφανή ανοίγματα στην οροφή. 

9.2. Οι εγκαταστάσεις φωτισμού των χώρων εργασίας 
και διαδρόμων κυκλοφορίας κατασκευάζονται ή 
διευθετούνται με τρόπο ώστε να μη δημιουργούνται 
κίνδυνοι για την ασφάλεια και την υγεία των εργαζο¬ 
μένων. 

9.3. Ειδικότερα ο τεχνητός φωτισμός πρέπει: 

α. Να είναι ανάλογος με το είδος και την φύση της 
εργασίας. 

β. Να έχει χαρακτηριστικά φάσματος παραπλήσια με 
του φυσικού φωτισμού. 

γ. Να ελαχιστοποιεί τη θάμβωση. 

δ. Να μη δημιουργεί υπερβολικές αντιθέσεις και εναλ¬ 
λαγές φωτεινότητας. 

ε. Να διαχέεται, κατευθύνεται και κατανέμεται σωστά. 

9.4. Οι ανάγκες σε φωτισμό γενικό ή τοπικό ή συνδυα¬ 
σμένο γενικό και τοπικό, καθώς και η ένταση του 
φωτισμού εξαρτώνται από το είδος και τη φύση της 
εργασίας και την οπτική προσπάθεια που απαιτεί. 

9.5. Αν από το είδος απασχόλησης των εργαζομένων 
και τα άλλα ιδιαίτερα χαρακτηριστικά της επιχείρη¬ 
σης είναι δυνατό να προκόψουν κίνδυνοι ατυχήμα¬ 
τος από απρόοπτη διακοπή του γενικού φωτισμού, 
πρέπει να υπάρχει εφεδρικός φωτισμός ασφαλείας. 
Η ένταση του εφεδρικού φωτισμού είναι το 1/100 
της έντασης του γενικού και οπωσδήποτε όχι μικρό¬ 
τερη από το 1 λουξ (ύύΙΧ). 

9.6 Οι διακόπτες του τεχνητού φωτισμού πρέπει να 

είναι εύκολα προσιτοί ακόμα και στο σκοτάδι και να 
είναι τοποθετημένοι κοντά στις εισόδους και εξό¬ 
δους, καθώς και κατά μήκος των διαδρόμων κυκλο¬ 
φορίας και των θυρίδων προσπέλασης. 

10. Δάπεδα, τοίχοι, οροφές και στέγες των χώρων 

10.1. Οι επιφάνειες των δαπέδων, των τοίχων και των 
οροφών στους χώρους πρέπει να μπορούν να υφί- 
στανται συνήθη και εις βάθος καθαρισμό προκειμέ- 
νου να επιτυγχάνονται κατάλληλες συνθήκες υγιει¬ 
νής. 

10.2. Δάπεδα 

10.2.1. Τά δάπεδα των χώρων εργασίας πρέπει να πλη¬ 
ρούν τους παρακάτω γενικούς όρους: 

α. Να είναι σταθερά και στέρεα. 

β. Να μην παρουσιάζουν κινδύνους ολισθήματος 

γ. Να είναι ομαλά και ελεύθερα προσκρούσεων. 

δ. Να μην δημιουργούν σκόνη λόγω φθοράς. 

ε. Να έχουν την δυνατότητα εύκολου καθαρισμού και 
συντήρησης. 

10.2.2. Ανάλογα με τους επί μέρους κινδύνους που 
παρουσιάζονται από την παραγωγική διαδικασία, τις 
εγκαταστάσεις και την χρήση τους και την αποθή¬ 
κευση υλικών, τα δάπεδα των χώρων εργασίας πρέ¬ 
πει να πληρούν και τους παρακάτω όρους: 

α. Να διαθέτουν κατάλληλο σύστημα αποχέτευσης (π.χ. 
κλίση, φρεάτια, κανάλια κλπ.), εφόσον πρέπει να 
πλένονται με άφθονο νερό ή υπάρχουν νερά λόγω 
της παραγωγικής διαδικασίας. 

β. Να είναι αδιαπότιστα όπου το απαιτούν λόγοι υγιει¬ 
νής. 

γ. Να μην είναι επικολλημένα με εύφλεκτα υλικά όπου 
υπάρχει κίνδυνος λόγω δημιουργίας σπινθήρων ή 
χρήση φλόγας. 

δ. Να είναι κατασκευασμένα από υλικά που δεν επιτρέ¬ 
πουν την δημιουργία σπινθήρων (αντιστατικά) στους 
χώρους αποθήκευσης εκρηκτικών υλών ή σε αυτούς 
που είναι δυνατόν να δημιουργηθεί εκρηκτική ατμό¬ 
σφαιρα λόγω συγκέντρωσης σκόνης, ατμών, αερίων 
κλπ. 

ε. Να είναι ήλεκτρο μονωτικά σε μεμονωμένες θέσεις με 
αυξημένο κίνδυνο ηλεκτροπληξίας. 

10.2.3. Το μέγιστο επιτρεπόμενο φορτίο στά δάπεδα 
των χώρων εργασίας κάτω από τους οποίους υπάρ¬ 
χουν άλλοι χώροι και όπου πρέπει να τοποθετούνται 
εμπορεύματα ή αλλα βάρη πρέπει να αναγράφεται 
ευκρινώς σε πίνακες στις εισόδους και σε άλλα 
εμφανή και προσιτά σημεία των υπόψη χώρων. Τα 
στοιχεία της πινακίδας βεβαιώνονται από αρμόδιο 
μηχανικό. 

10.2.4. Τα καλύμματα των ανοιγμάτων των δαπέδων 
(κανάλια, φρεάτια, λάκκοι κλπ) πρέπει να είναι επαρ¬ 
κούς αντοχής και να μην παρουσιάζουν κινδύνους 
ολισθήματος ή πρόσκρουσης. 

10.2.5. Όταν τα καλύμματα ανοιγμάτων των δαπέδων 
αφαιρούνται προσωρινά για την εκτέλεση εργασιών 
συντήρησης ή επισκευής πρέπει να διασφαλίζονται 
οι εργαζόμενοι από κίνδυνο πτώσης. 

10.2.6. Τα δάπεδά των χώρων εργασίας πρέπει να δια¬ 
τηρούνται καθαρά και ελεύθερα εμποδίων. Ζημιές, 
ανωμαλίες, παραμορφώσεις, ρυπάνσεις, ακάλυπτα 
ανοίγματα πρέπει να αποκαθίστανται χωρίς καθυ- 

Ί 

στέρηση. 

10.3. Τοίχοι 

10.3.1. Η επιφάνεια των τοίχων και των διαχωριστικών 
στοιχείων των χώρων εργασίας πρέπει να μπορεί να 
καθαρίζεται και να συντηρείται με ευχέρεια και 
ασφάλεια 

10.3.2. Τα διαφανή ή διαφώτιστα τοιχώματα, και ιδιαίτε¬ 
ρα τα εντελώς υαλωτά τοιχώματα, εφόσον βρίσκο¬ 
νται μέσα στους χώρους ή κοντά σε θέσεις εργα¬ 
σίας και σε διαδρόμους κυκλοφορίας, πρέπει να επι- 
σημαίνονται ευκρινώς και να είναι κατασκευασμένα 
από υλικά ασφαλείας ή να χωρίζονται από τις εν 
λόγω θέσεις εργασίας και τους διαδρόμους κυκλο¬ 
φορίας ούτως ώστε οι εργαζόμενοι να μην έρχονται 
σε επαφή με τα τοιχώματα αυτά, ούτε να τραυματί¬ 
ζονται από τυχόν θραύσματα τους. 

10.3.3. Οι τοίχοι πρέπει να είναι λείοι και αδιαπότιστοι 
μέχρι ύψους τουλάχιστον 1.50 μέτρα από το δάπε¬ 
δο, όπου το απαιτούν λόγοι υγιεινής (π.χ. αποχωρη¬ 
τήρια, λουτρά) ή όπου λόγω της χρήσης τους πρέ¬ 
πει να πλένονται (π.χ. κατεργασία ζωικών υλών). 

10.4. Οροφές - Στέγες 

10.4.1. Οι στέγες και οι οροφές πρέπει να εξασφαλί¬ 
ζουν στεγανότητα και επαρκή αντοχή σε στατικά και 
δυναμικά φορτία (χιόνι, ανεμοπίεση, μηχανήματα , 
ανηρτημένα φορτία, κλπ.) 

10.4.2. Η ανάρτηση φορτίων από στοιχεία της στέγης 
των ορόφων επιτρέπεται μόνον εφ’όσον τα στοιχεία 
αυτά είναι υπολογισμένα στα προβλεπόμενα φορτία. 
Σε περίπτωση ανάρτησης φορτίων από ξύλινα στοι¬ 
χεία αυτά πρέπει να ελέγχονται συχνά ως προς την 
επάρκεια της αντοχής τους και να αντικαθίστανται 
αν τυχόν η αντοχή τους έχει μειωθεί, άλλως απαγο¬ 
ρεύεται η ανάρτηση. 

10.4.3. Η πρόσβαση σε οτέγες κατασκευασμένες απο 
υλικά ανεπαρκούς αντοχής καθώς και σε στέγες που 
δεν έχουν σχεδιασθεί και κατασκευαστεί για να είναι 
βατές (π.χ. κεκλιμένες στέγες κλπ) επιτρέπεται 
μόνον εφόσον υφίστανται εγκαταστάσεις ή παρέχε¬ 
ται εξοπλισμός που προστατεύουν τους εργαζομέ¬ 
νους από τον κίνδυνο πτώσης. 

10.4.4. Υαλόφρακτα τμήματα σε οροφές ή σε στέγες 
πρέπει να φέρουν μέτρα για την προστασία των 
εργαζομένων κάτωθεν αυτών από τυχόν θραύση 
τους. 

11. Θύρες και πύλες 

11.1. Πρέπει να τοποθετείται επισήμανση, σε ύψος 
οφθαλμών, στις θύρες που είναι διαφανείς. 

11.2. Θύρες και πύλες που ανοίγονται και προς τις δύο 
κατευθύνσεις κυκλοφορίας πρέπει να είναι διαφα¬ 
νείς ή να διαθέτουν άλλο τρόπο που να μην παρε¬ 
μποδίζεται η οπτική επαφή. 

11.3. Εφόσον οι διαφανείς ή διαφώτιστες επιφάνειες 
των θυρών και πυλών δεν είναι κατασκευασμένες 
από υλικά ασφαλείας και υπάρχει κίνδυνος τραυμα¬ 
τισμού των εργαζομένων από θραύσματα, οι παρα¬ 
πάνω επιφάνειες πρέπει να προστατεύονται από τις 
κρούσεις. 

11.4. Οι συρόμενες πόρτες πρέπει να διαθέτουν σύστη¬ 
μα ασφαλείας, το οποίο να τις εμποδίζει να βγαίνουν 
από τις τροχιές τους και να πέφτουν. 

11.5. Οι θύρες και πύλες που ανοίγουν προς τα πάνω 
πρέπει να είναι εφοδιασμένες με σύστημα ασφαλεί¬ 
ας, το οποίο να τις εμποδίζει να πέφτουν. 

11.6. Οι θύρες και πύλες που βρίσκονται στις οδούς 
διαφυγής πρέπει και να επισημαίνονται κατάλληλα 
και να μπορούν να ανοιχτούν κάθε στιγμή από το 
εσωτερικό χωρίς ειδική βοήθεια. 

11.7. Οι μηχανοκίνητες θύρες και πύλες πρέπει να λει¬ 
τουργούν χωρίς κίνδυνο ατυχημάτων για τους εργα¬ 
ζόμενους. 

12. Διάδρομοι κυκλοφορίας 

12.1. Από την χρήση των διαδρόμων κυκλοφορίας δεν 
πρέπει να δημιουργείται κίνδυνος για τους εργαζό¬ 
μενους που τους χρησιμοποιούν ή που απασχολού¬ 
νται κοντά σ' αυτούς. 

12.2. Εφόσον η χρήση και ο εξοπλισμός των χώρων το 

απαιτούν, για την εξασφάλιση της προστασίας 
των εργαζομένων, πρέπει να τοποθετείται, σε 
εμφανές σημείο, το σχεδιάγραμμα των διαδρό¬ 
μων κυκλοφορίας. 

13. Προστασία αττό πτώσεις και πτώση αντικειμένων - 

Ζώνες κινδύνου 

13.1. Θέσεις εργασίας, διάδρομοι, εξέδρες, πλατύσκα¬ 

λα, πεζογέφυρες, κεκλιμένα επίπεδα και κάθε 
άλλο δάπεδο που έχουν πρόσβαση οι εργαζόμε¬ 
νοι και που βρίσκεται σε ύψος μεγαλύτερο του 
0.75 μέτρα πρέπει να έχει σε κάθε ελεύθερη 
πλευρά προστατευτικό έναντι πτώσης προπέτα¬ 
σμα. 

Το προστατευτικό προπέτασμα πρέπει να έχει ύψος 
τουλάχιστον 1.00 μέτρο από το δάπεδο, να είναι 
συμπαγές στηθαίο ή κιγκλίδωμα με χειρολισθή- 
ρα (κουπαστή), θωράκιο (σοβατεπί) ύψους του¬ 
λάχιστον 0.15 μέτρα και ράβδο μεσοδιαστήμα¬ 
τος ή αντ' αυτής να έχει πλέγμα ή άλλη κατάλλη¬ 
λη κατασκευή που να μην επιτρέπει την διαμέ¬ 
σου χειρολισθήρα και θωρακίου πτώση εργαζο¬ 
μένου. 

13.2. Προστατευτικό προπέτασμα με τις απαιτήσεις 
που περιγράφονται στη παράγραφο 13.1. απαι¬ 
τείται επίσης και στις παρακάτω περιπτώσεις ; 

α. Σε ανοίγματα δαπέδων και οριζοντίων γενικά επιφα¬ 
νειών (τάφροι, καταπακτές, κανάλια κλπ) όταν 
δεν διαθέτουν κάλλυμα ή άλλο σύστημα που να 
αποκλείει την πτώση εργαζομένων μέσα σε 
αυτά. 

β. Σε δοχεία ή δεξαμενές με θερμά, καυστικά, διαβρω- 
τικά ή δηλητηριώδη υγρά, καθώς και σε δοχεία, 
κάδους ή δεξαμενές με μηχανισμό ανάμιξης ή 
ανάδευσης όταν τα χείλη τους βρίσκονται στο 
δάπεδο ή σε ύψος μικρότερο από 1.00 μέτρο 
από το δάπεδο και δεν διαθέτουν κάλυμμα ή 
άλλο σύστημα που να αποκλείει την πτώση 
εργαζομένων σε αυτά. 

γ. Σε ανοίγματα τοίχων και κατακορύφων γενικά επιφα¬ 
νειών. 

δ. Σε διαβάσεις πάνω από επικίνδυνες ζώνες (μεταφορι¬ 
κές ταινίες, κινούμενα μέρη μηχανημάτων, δεξα¬ 
μενές κλπ) 

13.3. Στις περιπτώσεις που ενδέχεται να σημειωθεί 
πτώση αντικειμένων (π.χ. από υπερκείμενες 
θέσεις εργασίας, στοιβαγμένα υλικά κλπ) πρέπει 


να λαμβάνονται κατάλληλα προστατευτικά 
μέτρα για την αποτροπή του κινδύνου τραυματι¬ 
σμού των εργαζομένων. 

13.4. Εφόσον οι χώροι εργασίας περιέχουν επικίνδυνες 

ζώνες που οφείλονται στην φύση της εργασίας 
και παρουσιάζουν κίνδυνο πτώσης των εργαζο¬ 
μένων ή κίνδυνο από την πτώση αντικειμένων, οι 
χώροι αυτοί πρέπει να είναι εφοδιασμένοι, στο 
μέτρο του δυνατού, με σύστημα που να εμποδί¬ 
ζει την είσοδο εργαζομένων, που δεν έχουν 
εξουσιοδότηση, στις ζώνες αυτές. 

13.5. Πρέπει να λαμβάνονται τα κατάλληλα μέτρα για 
την προστασία των εργαζομένων που είναι εξου¬ 
σιοδοτημένοι να εισέρχονται στις επικίνδυνες 
ζώνες. 

13.6. Οι επικίνδυνες ζώνες πρέπει να επισημαίνονται 
ευκρινώς. 

14. Ειδικά μέτρα για τις κυλιόμενες σκάλες και τους 

κυλιόμενους διαδρόμους 

Οι κυλιόμενες σκάλες και οι κυλιόμενοι διάδρομοι πρέ¬ 
πει: 

α. Να λειτουργούν με ασφάλεια. 

β. Να είναι εξοπλισμένα με τα απαραίτητα συστήματα 
ασφαλείας. 

γ. Να είναι εξοπλισμένα με συστήματα επείγουσας ακι- 
νητοποίησης, τα οποία να αναγνωρίζονται εύκο¬ 
λα και να είναι ευπρόσιτα. 

15. Αποβάθρες και εξέδρες φόρτωσης 

15.1. Οι αποβάθρες και οι εξέδρες φόρτωσης - εκφόρ- 

τωσης πρέπει να είναι κατάλληλες για τις δια¬ 
στάσεις των μεταφερομένων φορτίων. 

15.2. Εφόσον το ύψος των εξεδρών είναι μεγαλύτερο 

από 0.75 μέτρου πρέπει να υπάρχουν προστα¬ 
τευτικές διατάξεις από πτώση. Τέτοιες διατάξεις 
πρέπει να υπάρχουν και στις θέσεις φόρτωσης 
εκφόρτωσης οι οποίες όμως θα έχουν την δυνα¬ 
τότητα εύκολης απομάκρυνσης και επανατοπο¬ 
θέτησης (π.χ. συρόμενα ή πτυσσόμενα κιγκλιδώ¬ 
ματα). 

16. Διαστάσεις και όγκος αέρα των χώρων - Χώρος 

για την ελευθερία κινήσεων στη θέση εργασίας 

16.1. Οι χώροι εργασίας πρέπει να έχουν επιφάνεια, 

ύψος και όγκο αέρα που να επιτρέπουν στους 
εργαζόμενους να εκτελούν την εργασία τους 
χωρίς κίνδυνο για την ασφάλεια, την υγεία και 
την ευεξία τους. 

16.2. Οι διαστάσεις των χώρων εργασίας πρέπει να 
ανταποκρίνονται στις ανάγκες των εργασιών 
κανονικής λειτουργίας, ρύθμισης, λίπανσης, 
συντήρησης, επισκευής, εγκατάστασης, συναρ¬ 
μολόγησης και αποσυναρμολόγησης των μηχα¬ 
νημάτων και των εγκαταστάσεων, καθώς και στις 
ανάγκες κυκλοφορίας ανθρώπων και μηχανικών 
μέσων, διακίνησης των υλικών και συντήρησης 
και καθαρισμού των ιδίων χώρων. 

16.3. Οι διαστάσεις της ελεύθερης μη κατειλημμένης 

από έπιπλα ή εξοπλισμό επιφάνειας της θέσης 
εργασίας πρέπει να υπολογίζεται έτσι ώστε οι 
εργαζόμενοι να έχουν αρκετή ελευθερία κίνησης 
για τις δραστηριότητες τους. 

16.4. Η ελάχιστη επιτρεπόμενη ελεύθερη επιφάνεια 
κίνησης στη θέση εργασίας πρέπει να είναι 1.50 


90 


ΕΦΗΜΕΡΙΣ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΠΡΩΤΟ) 


τετραγωνικά μέτρα. Τό πλάτος της ελεύθερης 
αυτής επιφάνειας δεν πρέπει σε κανένα σημείο 
να είναι μικρότερο των 0.70 μέτρου. 

16.5. Αν οι προβλέψεις των δύο προηγουμένων παρα¬ 

γράφων δεν μπορούν να τηρηθούν για λόγους 
που αφορούν τη συγκεκριμένη θέση εργασίας, ο 
εργοδότης πρέπει να παρέχει κοντά στη θέση 
εργασίας μία άλλη επαρκή επιφάνεια κίνησης. 

16.6. Στους χώρους εργασίας πρέπει για κάθε διαρκώς 

παρευρισκόμένο εργαζόμενο να υπάρχει ελάχι¬ 
στος χώρος, ως εξής : 

α. 12 κυβικά μέτρα για ως επι το πλείστον καθιστική 
απασχόληση. 

β. 15 κυβικά μέτρα για ως επι το πλείστον ελαφριά 
σωματική απασχόληση. 

γ. 18 κυβικά μέτρα για ως επι το πλείστον βαριά σωμα¬ 
τική απασχόληση. 

16.7. Ο παραπάνω όγκος προσαυξάνεται ανάλογα στις 

περιπτώσεις που παράλληλα με τους μόνιμα 
απασχολούμενους παραμένουν και άλλα άτομα. 
Στην εκτίμηση του κυβισμού αυτού δεν πρέπει 
να λαμβάνεται υπόψη το διάστημα το ευρισκόμε¬ 
νο σε ύψος άνω των 4.00 μέτρων, 

17. Χώροι Ανάπαυσης 

17.1. Εφόσον το προσωπικό υπερβαίνει τους 50 εργα¬ 

ζόμενους ή αν η ασφάλεια ή η υγεία των εργαζο¬ 
μένων, ιδίως λογω του είδους της ασκούμενης 
δραστηριότητας, το επιβάλλουν, οι εργαζόμενοι 
πρέπει να μπορούν να έχουν στη διάθεσή τους 
ένα χώρο ανάπαυσης εύκολα προσπελάσι¬ 
μο. 

Αυτή η διάταξη δεν εφαρμόζεται εφόσον το προ¬ 
σωπικό εργάζεται σε γραφεία ή σε παρόμοιους 
χώρους εργασίας, οι οποίοι προσφέρουν τις 
ίδιες δυνατότητες ανάπαυσης στη διάρκεια του 
διαλείμματος. 

17.2. Οι χώροι ανάπαυσης πρέπει να έχουν επαρκείς 

διαστάσεις και να είναι εφοδιασμένοι με τραπέ¬ 
ζια και καθίσματα με ράχη σε αριθμό ανάλογο 
με τον αριθμό των εργαζόμενων 

17.3. Στους χώρους ανάπαυσης πρέπει να λαμβάνονται 

τα κατάλληλα μέτρα για την προστασία των μη 
καπνιστών από την ενόχληση που προκαλεί ο 
καπνός. 

17.4. Οι χώροι ανάπαυσης πρέπει να έχουν κατά το 
δυνατόν οπτική επαφή με το εξωτερικό περιβάλ¬ 
λον και πρέπει να φωτίζονται και να αερίζονται 
επαρκώς. . 

17.5. Οι χώροι ανάπαυσης πρέπει, ανάλογα με τον 
, αριθμό των εργαζομένων που είναι δυνατόν να 

παρευρίσκονται ταυτόχρονα σ’ αυτούς, να είναι 
εφοδιασμένοι με τραπέζια που να καθαρίζονται 
εύκολα, καρέκλες με πλάτη δοχεία απορριμά- 
των,κρεμάστρες ρούχων και μέσα για θέρμανση 
,ψύξη και συντήρηση τροφίμων και ποτών. 
Επίσης πρέπει να διατίθεται πόσιμο νερό . 

17.6. Χώρος ανάπαυσης μπορεί να θεωρηθεί και το 
εστιατόριο της επιχείρησης. 

17.7. Εφόσον η φύση της εργασίας επιβάλλει τακτικές 

και συχνές διακοπές και δεν υπάρχουν χώροι 
ανάπαυσης πρέπει να τίθενται στη διάθεση των 


εργαζομένων άλλοι χώροι παραμονής κατα την 
διάρκεια της διακοπής της εργασίας εφοδιασμέ¬ 
νοι με επαρκή αριθμό καθισμάτων. 

17.8. Δυνατότητα για ολιγόλεπτη ανάπαυση στις θέσεις 
εργασίας με διάθεση κατάλληλων καθισμάτων 
πρέπει να παρέχεται στους εργαζόμενους που η 
φύση της εργασίας τους επιβάλλει να βρίσκο¬ 
νται σε ορθοστασία. 

18. Έγκυες γυναίκες κοι γαλουχούσες μητέρες 

Οι έγκυες γυναίκες και γαλουχούσες μητέρες πρέπει 
να έχουν τη δυνατότητα να κατακλίνονται προς 
ανάπαυση σε κατάλληλες συνθήκες. 

19. Εξοπλισμός Υγιεινής 

19.1. Αποδυτήρια και ιματιοφυλάκια για τα ενδύματα 

19.1.1. Εφόσον το προσωπικό υπερβαίνει τους 50 εργα¬ 
ζόμενους ή αν οι εργαζόμενοι πρέπει να φορούν 
ειδικά ρούχα εργασίας και δεν είναι δυνατόν να 
ζητηθεί από αυτούς για λόγους υγιεινής ή 
ευπρέπειας να αλλάζουν σε άλλο χώρο πρέπει 
να τίθενται στην διάθεση των εργαζομένων 
κατάλληλοι χώροι αποδυτηρίων ξεχωριστοί για 
άνδρες και γυναίκες. 

19.1.2. Στον πιο πάνω αριθμό δεν περιλαμβάνονται οι 
υπάλληλοι γραφείου. 

19.1.3. Η πρόσβαση στα αποδυτήρια πρέπει να είναι 
ευχερής και να είναι ο χώρος τους επαρκής και 
εφοδιασμένος με καθίσματα. 

19.1.4. Τα αποδυτήρια πρέπει να είναι επαρκών διαστά¬ 
σεων και να διαθέτουν ατομικά ερμάρια τα οποία 
να επιτρέπουν σε κάθε εργαζόμενο να κλειδώνει 
τα ενδύματα του κατα την διάρκεια της εργα¬ 
σίας του. 

19.1.5. Εάν οι συνθήκες εργασίας το απαιτούν (επικίν¬ 
δυνες ουσίες, υγρασία, ρύποι) πρέπει να υπάρ¬ 
χουν ξεχωριστά ερμάρια για τον ιματισμό εργα¬ 
σίας και για την ιδιωτική περιβολή των εργαζομέ¬ 
νων. 

19.1.6. Εφόσον δεν απαιτούνται αποδυτήρια κατά την 
έννοια της παραγράφου 19.1.1, κάθε εργαζόμε¬ 
νος πρέπει να έχει στη διάθεσή του μέσα για την 
εναπόθεση των ενδυμάτων του. 

19.2. Λουτρό (ντους), νιπτήρες 

19.2.1. Εφόσον επιβάλλεται από το είδος της δραστη¬ 
ριότητας ή από την υγιεινή, πρέπει να υπάρχουν 
επαρκή και κατάλληλα λουτρά (ντους) στη διά¬ 
θεση των εργαζομένων, χωριστά για τους 
άνδρες και τις γυναίκες. 

19.2.2. Τα λουτρά πρέπει να έχουν επαρκείς διαστάσεις 
ώστε κάθε εργαζόμενος να μπορεί να πλένεται 
ανεμπόδιστα κάτω από κατάλληλες συνθήκες 
υγιεινής και να διαθέτουν τρεχούμενο νερό, 
ζεστό και κρύο. 

19.2.3. Εφόσον δεν απαιτούνται λουτρά κατά την 
έννοια της παραγράφου 19.2.1, πρέπει να τοπο¬ 
θετείται κοντά στις θέσεις εργασίας και στα απο¬ 
δυτήρια επαρκής αριθμός κατάλληλων νιπτήρων 
με τρεχούμενο νερό (ζεστό αν χρειάζεσαι). 

19.2 .4. Πρέπει να υπάρχουν χωριστοί νιπτήρες για τους 
άνδρες και τις γυναίκες, εφόσον τούτο επιβάλλε¬ 
ται από λόγους ευπρέπειας. 

19.2,5 Αν οι αίθουσες λουτρών ή οι νιπτήρες και τα 
αποδυτήρια είναι χωριστά, οι χώροι αυτοί πρέπει 

να επικοινωνούν ευχερώς μεταξύ τους. 

19.3. Αποχωρητήρια και νιπτήρες 

Οι εργαζόμενοι πρέπει να έχουν στη διάθεσή τους, 
κοντά στις θέσεις εργασίας, στους χώρους ανάπαυ¬ 
σης, στα αποδυτήρια και στα λουτρά ή στους νιπτή¬ 
ρες, ξεχωριστούς χώρους εφοδιασμένους με επαρ¬ 
κή αριθμό αποχωρητηρίων και νιπτήρων και σύμφω¬ 
να με τις ισχύουσες υγειονομικές διατάξεις: 

α. Απόφαση Πγ/9900/27.11.74 “Περί υποχρεωτικής 
κατασκευής αποχωρητηρίων” (1266/Β), που τροπο¬ 
ποιήθηκε με τις αποφάσεις Γ1/2400/26.3.75 (371/Β) 
και Αιβ/2055/4.3.80 (338/Β) και 

β. Απόφαση Α1β/8577/83 “Περί υγειονομικού ελέγχου 
και αδειών ιδρύσεως και λειτουργίας των εγκατα¬ 
στάσεων επιχειρήσεων υγειονομικού ενδιαφέρο¬ 
ντος, καθώς και των γενικών και ειδικών όρων ιδρύ- 
σεως και λειτουργίας των εργαστηρίων και καταστη¬ 
μάτων τροφίμων ή/και ποτών” (526/Β). 

20. Χώροι πρώτων βοηθειών 

20.1. Στους χώρους εργασίας που ο αριθμός των εργα¬ 
ζομένων υπερβαίνει τους 100 πρέπει να προβλέπε- 
ται ένας ή περισσότεροι χώροι πρώτων βοηθειών. 

Χώρος πρώτων βοηθειών πρέπει επίσης να προβλέπε- 
ται και στους λοιπούς χώρους εργασίας όπου ο 
τύπος της δραστηριότητας που αναπτύσσεται εκεί 
και η συχνότητα των ατυχημάτων το απαιτούν. 

20.2. Οι χώροι που προορίζονται για την παροχή πρώ¬ 
των βοηθειών πρέπει να είναι εξοπλισμένοι με τις 
απαραίτητες εγκαταστάσέις και υλικά πρώτων βοη¬ 
θειών, να διαθέτουν τρεχούμενο νερό, να εξυπηρε¬ 
τούνται από ένα ή περισσότερα εντεταλμένα, ειδικά 
εκπαιδευμένα για την παροχή πρώτων βοηθειών 
άτομα και να επιτρέπουν την άνετη είσοδο τραυμα¬ 
τιοφορέων και φορείων. 

20.3. Τα ελάχιστα απαιτούμενα υλικά πρώτων βοηθειών 
είναι: 

-Ακετυλοσαλικιλικό οξύ 
-Παρακεταμόλη 
-Αντιισταμινικά δισκία 
-Αντιόξινα δισκία 

-Σπασμολυτικό (σταγόνες ή δισκία) 

-Αντιδιαροϊκό καολίνης/πηκτίνης 
-Αντισηπτικό κολλύριο 
-Αντίίσταμινική αλοιφή 
-Επίδεσμο 2.50 χ 0.05 μέτρα 
-Επίδεσμο 2.50 χ 0.10 μέτρα 
-Βαμβάκι 

-Απορροφητική γάζα αποστειρωμένη 
-Λευκοπλάστης πλάτους 0.08 μέτρα 
-Τεμάχια λευκοπλάστη με γάζα αποστειρωμένη 
-Τριγωνικό επίδεσμο 

-Ποτηράκια μιας χρήσης (χάρτινα ή πλαστικά) 
-Αιμοστατικό επίδεσμο 
-Διάλυμα αμμωνίας 
-Οξυζενέ 

-Οινόπνευμα καθαρό 
-Βάμμα ιωδίου 

-Μερκιουροχρώμ ή άλλο αντισηπτικό 
-Χάπια άνθρακα (καρβουνάκια) 

20.4. Οι ποσότητες των παραπάνω ειδών καθορίζονται 


ανάλογα με τον αριθμό των εργαζομένων. Η 
συμπλήρωση τους και με άλλα είδη καθορίζεται 
από το γιατρό εργασίας. 

20.5. Οι χώροι πρώτων βοηθειών πρέπει να επισημαίνο- 

νται σύμφωνα με σύμφωνα με το π.δ. 105/95 
"Ελάχιστες προδιαγραφές για την σήμανση 
ασφάλειας ή/και υγείας στην εργασία σε συμ¬ 
μόρφωση με την οδηγία 92/58/ΕΟΚ" (67/Α). 

20.6. Υλικό πρώτων βοηθειών πρέπει να διατίθεται, επί¬ 

σης, σε όλους τους χώρους όπου αυτό απαιτεί¬ 
ται λόγω των συνθηκών εργασίας.Το υλικό πρέ¬ 
πει να φέρει κατάλληλη σήμανση και η πρόσβα¬ 
ση σε αυτό να είναι ευχερής. 

20.7. Πίνακας με οδηγίες για την παροχή πρώτων βοη¬ 

θειών συνοδευόμενες κατά το δυνατόν και με 
αντίστοιχα σχήματα και εικόνες πρέπει να αναρ- 
τάται σε εμφανή σημεία των χώρων εργασίας. 

21. Εργαζόμενοι με ειδικές ανάγκες 

Οι χώροι εργασίας πρέπει να είναι διαρρυθμισμένοι 
έτσι ώστε να λαμβάνονται υπόψη, κατά περίπτω¬ 
ση, οι ιδιαιτερότητες των εργαζομένων, με ειδι¬ 
κές ανάγκες. Ιδιαίτερη μέριμνα θα πρέπει να 
δοθεί στο σωστό σχεδίασμά σύμφωνα με τις 
οδηγίες του ΥΠΕΧΩΔΕ (Γραφείο μελετών για 
άτομα με ειδικές ανάγκες). 

Η διάταξη αυτή εφαρμόζεται, ιδίως, για τις θύρες, 
τους διαδρόμους επικοινωνίας, τα κλιμακοστάσια, 
τα σημεία τοποθέτησης των διακοπτών τεχνητού 
φωτισμού και του εξοπλισμού έκτακτης ανάγκης, τα 
λουτρά (ντους), τους νιπτήρες, τα αποχωρητήρια, 
την επίπλωση, τις εγκαταστάσεις, τον τεχνικό εξο¬ 
πλισμό και τις θέσεις εργασίας που χρησιμοποιού¬ 
νται ή καταλαμβάνονται από εργαζόμενους με ειδι¬ 
κές ανάγκες. 

22. Κυκλοφορία πεζών και οχημάτων 

Οι εξωτερικοί και εσωτερικοί χώροι εργασίας πρέπει 
να διευθετούνται κατά τέτοιο τρόπο, ώστε η κυκλο¬ 
φορία των πεζών και των οχημάτων να μπορεί να 
γίνεται κατά ασφαλή τρόπο. 

23. Εξωτερικοί χώροι εργασίας (ιδιαίτερες διατάξεις) 

23.1. Οι χώροι εργασίας που βρίσκονται στο ύπαιθρο 
πρέπει να φωτίζονται ικανοποιητικά με τεχνητό φωτι¬ 
σμό εφόσον το φως της ημέρας δεν αρκεί. 

23.2. Εφόσον οι εργαζόμενοι απαχολούνται σε εξωτερι¬ 
κές θέσεις εργασίας, αυτές πρέπει να διευθετούνται 
κατά τέτοιο τρόπο ώστε οι εργαζόμενοι: 

α, Να προστατεύονται από τις ατμοσφαιρικές επιδρά¬ 
σεις και από την πτώση αντικειμένων 

β. Να μπορούν να απομακρυνθούν γρήγορα από την 
θέση εργασίας τους σε περίπτωση κινδύνου και να 
μπορούν να λάβουν γρήγορα βοήθεια 

γ. Να μην είναι εκτεθιμένοι σε επιβλαβή ηχητικά 
επίπεδα ούτε σε επιβλαβή εξωτερική επίδραση 
(π.χ. αέρια, ατμούς, σκόνη) 
δ. Να μην κινδυνεύουν να γλιστρήσουν ή να 
πέσουν. 

Άρθρο 11 

Έλεγχος εφαρμογής 

Ο έλεγχος της εφαρμογής του παρόντος διατάγ¬ 
ματος ανατίθεται στις αρμόδιες υπηρεσίες της 



92 


ΕΦΗΜΞΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΠΡΩΤΟ) 


Νομαρχιακής Αυτοδιοίκησης (στα Κέντρα 
Πρόληψης Επαγγελματικού Κινδύνου ή στις 
Διευθύνσεις επιθεώρησης εργασίας και στις 
Διευθύνσεις απασχόλησης με τα αρμόδια 
Τμήματα τεχνικής και υγειονομικής επιθεώρη¬ 
σης εργασίας ή στα Τμήματα και Γραφεία επι¬ 
θεώρησης εργασίας κλπ) σύμφωνα με τις κεί¬ 
μενες διατάξεις της εθνικής νομοθεσίας. 

Άρθρο 12 

Κυρώσεις 

1. Σε κάθε εργοδότη, κατασκευαστή, παρασκευα¬ 
στή, εισαγωγέα ή προμηθευτή, που παραβαίνει 
τις διατάξεις του παρόντος διατάγματος επι¬ 
βάλλονται, ανεξάρτητα από τις ποινικές κυρώ¬ 
σεις, οι διοικητικές κυρώσεις του άρθρου 24 
του ν. 2224/94 με την επιφύλαξη των διατάξεων 
του άρθρου 6 της ΚΥΑ 88555/3293/30.9.88 που 
κυρώθηκε με το άρθρο 39 του ν. 1836/89. 

2. Σε κάθε εργοδότη, κατασκευαστή, παρασκευα¬ 
στή, εισαγωγέα ή προμηθευτή, που παραβαίνει 
από αμέλεια ή πρόθεση τις διατάξεις του παρό¬ 
ντος διατάγματος επιβάλλονται οι ποινικές 
κυρώσεις του άρθρου 25 του ν. 2224/94. 

Άρθρο 13 

Καταργούμενες διατάξεις 

Απάτην έναρξη ισχύος του παρόντος διατάγματος 
καταργούνται όλα τα άρθρα των κεφαλαίων Α, 
Β, Γ, Δ, Ε, ΣΤ, Ζ, Η ,Θ και ΙΖ του Π,Δ. της 14-3- 
1934 "Περί υγιεινής και ασφάλειας των εργα¬ 
τών και υπαλλήλων των πάσης φύσεως βιομη¬ 
χανικών και βιοτεχνικών εργοστασίων, εργα¬ 
στηρίων κ.λ.π" (112/Α). Στην περίπτωση όμως 
του άρθρου 4 του παρόντος διατάγματος η 
ισχύς τους παρατείνεται μέχρι την 31η 
Δεκεμβρίου 1997. 

Άρθρο 14 
Έναρξη ισχύος 

Η ισχύς του παρόντος διατάγματος αρχίζει από τη 


δημοσίευσή του στην Εφημερίδα της 
Κυβερνήσεως, με την επιφύλαξη του άρθρου 4 
του παρόντος διατάγματος. 

Επί πλέον, η ισχύς της παραγράφου 1 του άρθρου 
6 του παρόντος διατάγματος αρχίζει δύο μήνες 
μετά τη δημοσίευση του παρόντος διατάγμα¬ 
τος στην Εφημερίδα της Κυβερνήσεως και δεν 
αφορά τις περιπτώσεις που τα δικαιολογητικά 
για την έκδοση οικοδομικής άδειας ή για την 
έγκριση της τεχνικής μελέτης έχουν ήδη υπο¬ 
βληθεί. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 


Αθήνα , 18 Ιανουάριου 1996 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


Ο ΑΝΑΠΛ. ΕΣΩΤΕΡΙΚΟΝ, 
ΔΗΜ. ΔΙΟΙΚΗΣΗΣ & ΑΠΟΚ/ΣΗΣ 

ΧΑΡ. ΚΑΣΤΑΝΙΔΗΣ 

ΟΙΚΟΝΟΜΙΚΟΝ 

ΑΛ. ΠΑΠΑΔΟΠΟΥΛΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΔΗΜ. ΚΡΕΜΑΣΤΙΝΟΣ 

ΒΙΟΜ/ΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΑΝΑΣΤ. ΠΕΠΟΝΗΣ 

ΥΦΥΠ ΠΕΡΙΒ/ΝΤΟΣ, ΧΩΡ/ΞΙΑΣ 
ΚΑΙ ΔΗΜΟΣΙΟΝ ΕΡΓΩΝ 

ΕΛΙΣΑΒΕΤ ΠΑΠΑΖΩΗ 


ΕΘΝΙΚΗΣ ΟΙΚΟΝΟΜΙΑΣ 

Γ1ΑΝΝΟΣ ΠΑΠΑΝΤΩΝΙΟΥ 

ΕΡΓΑΣΙΑΣ & ΚΟΙΝ. ΑΣΦ/ΣΕΩΝ 

ΣΤΕΦ. ΤΖΟΥΜΑΚΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓ. ΚΑΤΣΙΦΑΡΑΣ 

ΥΦΥΠ ΒΙΟΜ/ΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΚΩΝ. ΒΡΕΤΤΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΥΑΓΓ. ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
• / 



